Τεχνικές απαιτήσεις του κανονισμού αριθ. 48 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ, μέρος 1, της οδηγίας 97/28/ΕΚ της Επιτροπής για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου σχετικά με την τοποθέτηση των διατάξεων φωτισμού και φωτεινής σηματοδότησης στα μηχανοκίνητα οχήματα και τα ρυμουλκούμενά τους (1)

2. ΟΡΙΣΜΟΙ

Για τους σκοπούς της παρούσας οδηγίας:

2.2. Ως «τύπος οχήματος όσον αφορά την τοποθέτηση των διατάξεων φωτισμού και φωτεινής σηματοδότησης» νοούνται τα οχήματα τα οποία δεν παρουσιάζουν διαφορές στα βασικά χαρακτηριστικά που αναφέρονται στα σημεία 2.2.1 έως 2.2.4.

Ομοίως δεν θεωρούνται ως «οχήματα διαφορετικού τύπου» τα εξής: οχήματα που παρουσιάζουν διαφορές κατά την έννοια των σημείων 2.2.1 έως 2.2.4, αλλά οι οποίες δεν συνεπάγονται μεταβολή του είδους, του αριθμού, της θέσης και της γεωμετρικής ορατότητας των φανών και της κλίσης της δέσμης διασταύρωσης που προδιαγράφονται για τον υπόψη τύπο οχήματος, καθώς και οχήματα επί των οποίων έχουν τοποθετηθεί ή δεν υπάρχουν προαιρετικοί φανοί 7

2.2.1. διαστάσεις και εξωτερικό σχήμα του οχήματος 7

2.2.2. αριθμός και θέση των διατάξεων 7

2.2.3. σύστημα οριζοντίωσης της κλίσης της δέσμης διασταύρωσης 7

2.2.4. σύστημα ανάρτησης.

2.3. Ως «εγκάρσιο επίπεδο» νοείται κατακόρυφο επίπεδο κάθετο στο διάμηκες επίπεδο συμμετρίας του οχήματος.

2.4. Ως «όχημα χωρίς φορτίο» νοείται όχημα χωρίς οδηγό, πλήρωμα, επιβάτες και φορτίο, αλλά με πλήρη ποσότητα καυσίμου, εφεδρικό τροχό και τα εργαλεία που φέρει κανονικά.

2.5. Ως «φορτωμένο όχημα» νοείται το όχημα που είναι φορτωμένο με τη μέγιστη τεχνικώς αποδεκτή γι' αυτό μάζα, όπως δηλώνεται από τον κατασκευαστή, ο οποίος πρέπει επίσης να ορίζει την κατανομή της εν λόγω μάζας μεταξύ των αξόνων, σύμφωνα με τη μέθοδο που περιγράφεται στο παράρτημα 5.

2.6. Ως «διάταξη» νοείται στοιχείο ή συγκρότημα στοιχείων που χρησιμοποιείται για να εκτελεί μία ή περισσότερες λειτουργίες.

2.7. Ως «φανός» νοείται διάταξη προοριζόμενη να φωτίζει την οδό ή να εκπέμπει φωτεινό σήμα προς τους άλλους χρήστες της οδού. Οι φανοί της οπίσθιας πινακίδας κυκλοφορίας και οι οπίσθιοι αντανακλαστήρες πρέπει επίσης να θεωρούνται ως φανοί.

2.7.1. Ως «φωτεινή πηγή των λαμπτήρων πυράκτωσης» νοείται το ίδιο το πυρακτούμενο νήμα (όταν ένας λαμπτήρας έχει περισσότερα από ένα πυρακτούμενα νήματα, καθένα από αυτά αποτελεί φωτεινή πηγή).

2.7.2. Ως «ισοδύναμοι φανοί» νοούνται οι φανοί που επιτελούν την ίδια λειτουργία και έχουν εγκριθεί στη χώρα στα μητρώα της οποίας έχει καταχωρηθεί το όχημα. Οι φανοί αυτοί επιτρέπεται να έχουν διαφορετικά χαρακτηριστικά από εκείνους με τους οποίους ήταν εφοδιασμένο το όχημα κατά την έγκριση, υπό την προϋπόθεση ότι πληρούν τις επιβαλλόμενες από τον παρόντα κανονισμό απαιτήσεις.

2.7.3. Ως «ανεξάρτητοι φανοί» νοούνται οι διατάξεις με δική τους φωτίζουσα επιφάνεια (2) δική τους φωτεινή πηγή και δικό τους περίβλημα.

2.7.4. Ως «ομαδοποιημένοι φανοί» νοούνται οι διατάξεις με δική τους φωτίζουσα επιφάνεια (3), δικές τους φωτεινές πηγές, αλλά κοινό περίβλημα.

2.7.5. Ως «συνδυασμένοι φανοί» νοούνται οι διατάξεις με δική τους φωτίζουσα επιφάνεια (4)αλλά κοινή φωτεινή πηγή και κοινό περίβλημα.

2.7.6. Ως «αμοιβαίως ενσωματωμένοι φανοί» νοούνται οι διατάξεις με δικές τους φωτεινές πηγές ή μία μοναδική δική τους φωτεινή πηγή, οι οποίες λειτουργούν υπό διαφορετικές συνθήκες (π.χ. οπτικές, μηχανικές ή ηλεκτρικές διαφορές) με κοινές ή εν μέρει κοινές φωτίζουσες περιοχές (5) και κοινό περίβλημα.

2.7.7. Ως «απλός φανός» νοείται το μέρος της διάταξης το οποίο επιτελεί μία και μόνη λειτουργία φωτισμού ή φωτεινής σηματοδότησης.

2.7.8. Ως «κρυφός φανός» νοείται φανός που μπορεί να αποκρύπτεται, μερικώς ή ολικώς, όταν δεν χρησιμοποιείται. Το αποτέλεσμα αυτό είναι δυνατό να επιτυγχάνεται είτε με ένα κινητό κάλυμμα, είτε με μετατόπιση του φανού, είτε με οποιοδήποτε άλλο πρόσφορο μέσο. Ο όρος «ανασυρόμενος» χρησιμοποιείται ειδικότερα για να υποδηλώσει κρυφό φανό ο οποίος μπορεί να μετατοπισθεί κατά τρόπο ώστε να εισχωρεί στο εσωτερικό του αμαξώματος.

2.7.9. Ως «φανός πορείας» νοείται φανός που χρησιμεύει για να φωτίζει την οδό σε μεγάλη απόσταση έμπροσθεν του οχήματος.

2.7.10. Ως «φανός διασταύρωσης» νοείται φανός που χρησιμεύει για να φωτίζει την οδό έμπροσθεν του οχήματος, χωρίς να θαμβώνει ή να ενοχλεί τους οδηγούς που κινούνται στο αντίθετο ρεύμα ή άλλους χρήστες της οδού.

2.7.11. Ως «φανός δείκτη κατεύθυνσης» νοείται φανός που χρησιμεύει για να δείχνει στους άλλους χρήστες της οδού ότι ο οδηγός προτίθεται να αλλάξει κατεύθυνση προς τα δεξιά ή προς τα αριστερά.

Ο φανός ή οι φανοί δείκτη κατεύθυνσης μπορούν επίσης να χρησιμοποιούνται σύμφωνα με τις διατάξεις του κανονισμού αριθ. «Χ» (6*).

2.7.12. Ως «φανός πέδησης» νοείται ο φανός που χρησιμεύει για να δείχνει στους άλλους χρήστες της οδού όπισθεν του οχήματος ότι ο οδηγός ενεργοποιεί το κανονικό φρένο.

Οι φανοί πέδησης μπορούν να ενεργοποιούνται με επιβραδυντική ή άλλη παρόμοια διάταξη.

2.7.13. Ως «διάταξη φωτισμού οπίσθιας πινακίδας κυκλοφορίας» νοείται διάταξη που χρησιμεύει για το φωτισμό του χώρου που προορίζεται για την οπίσθια πινακίδα κυκλοφορίας 7 επιτρέπεται να αποτελείται από διάφορα οπτικά στοιχεία.

2.7.14. Ως «εμπρόσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από εμπρός.

2.7.15. Ως «οπίσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από πίσω.

2.7.16. Ως «αντανακλαστήρας» νοείται διάταξη που χρησιμεύει για να δείχνει την παρουσία του οχήματος με αντανάκλαση του φωτός που προέρχεται από φωτεινή πηγή μη συνδεδεμένη με το όχημα, όταν ο παρατηρητής είναι τοποθετημένος πλησίον αυτής της φωτεινής πηγής.

Για τους σκοπούς του παρόντος κανονισμού δεν θεωρούνται ως αντανακλαστήρες:

2.7.16.1. - οι πινακίδες κυκλοφορίας που αντανακλούν το φως,

2.7.16.2. - τα σήματα που αντανακλούν το φως, τα οποία αναφέρονται στην ΑDR (Ευρωπαϊκή Συμφωνία που αφορά τις διεθνείς οδικές μεταφορές επικίνδυνων υλικών),

2.7.16.3. - άλλες πινακίδες και σήματα που αντανακλούν το φως και των οποίων επιβάλλεται η χρήση ώστε να πληρούνται οι εθνικές απαιτήσεις σε ό,τι αφορά τη χρήση ορισμένων κατηγοριών οχημάτων ή ορισμένες μεθόδους λειτουργίας.

2.7.17. Ως «σήμα έκτακτης ανάγκης» νοείται η ταυτόχρονη λειτουργία όλων των φανών δεικτών κατεύθυνσης προκειμένου να επισημανθεί ο ιδιαίτερος κίνδυνος τον οποίο συνιστά προσωρινώς το όχημα για τους άλλους χρήστες της οδού.

2.7.18. Ως «εμπρόσθιος φανός ομίχλης» νοείται φανός που χρησιμεύει για βελτίωση του φωτισμού της οδού σε περίπτωση ομίχλης, χιονόπτωσης, καταιγίδας ή νέφους σκόνης.

2.7.19. Ως «οπίσθιος φανός ομίχλης» νοείται φανός που χρησιμεύει για να καθιστά το όχημα πιό εύκολα ευδιάκριτο από πίσω σε συνθήκες πυκνής ομίχλης.

2.7.20. Ως «φανός οπισθοπορείας» νοείται φανός που χρησιμεύει για το φωτισμό της οδού όπισθεν του οχήματος και για την προειδοποίηση των άλλων χρηστών της οδού ότι το όχημα οπισθοδρομεί ή είναι έτοιμο να οπισθοδρομήσει.

2.7.21. Ως «φανός στάθμευσης» νοείται φανός που χρησιμεύει για να επισημαίνει την παρουσία οχήματος σταθμευμένου σε κατοικημένη περιοχή. Σε τέτοιες περιπτώσεις αντικαθιστά τους εμπρόσθιους και οπίσθιους φανούς θέσης.

2.7.22. Ως «φανός όγκου» νοείται φανός που είναι τοποθετημένος πλησίον της απώτατης εξωτερικής ακμής και όσο το δυνατό πλησιέστερα στο ανώτατο σημείο του οχήματος και προορίζεται να καθιστά ευδιάκριτο το συνολικό πλάτος του οχήματος. Προορισμός του φανού αυτού είναι να συμπληρώνει τον εμπρόσθιο και οπίσθιο φανό θέσης ορισμένων μηχανοκίνητων οχημάτων και ρυμουλκουμένων, εφιστώντας ιδιαίτερα την προσοχή στον όγκο τους.

2.7.23. Ως «φανός πλευρικής σήμανσης» νοείται φανός που χρησιμεύει για να δείχνει την παρουσία του οχήματος όταν αυτό παρατηρείται από τα πλάγια.

2.7.24. Ως «φανός ημέρας» νοείται φανός που φωτίζει προς τα εμπρός ώστε το όχημα να είναι ευκολότερα ορατό όταν κυκλοφορεί την ημέρα (7).

2.8. Ως «επιφάνεια εκπομπής φωτός» «διάταξης φωτισμού», «διάταξης φωτεινής σηματοδότησης ή αντανακλαστήρα» νοείται ολόκληρη ή μέρος της εξωτερικής επιφάνειας του διαφανούς υλικού όπως έχει δηλωθεί από τον κατασκευαστή της διάταξης στο σχέδιο που συνοδεύει την αίτηση έγκρισης (βλ. παράρτημα 3).

2.9. «Φωτίζουσα επιφάνεια» (βλ. παράρτημα 3)

2.9.1. Ως «φωτίζουσα επιφάνεια διάταξης φωτισμού» (παράγραφος 2.7.9., 2.7.10., 2.7.18. και 2.7.20.) νοείται η ορθή προβολή του ολικού ανοίγματος του κατόπτρου, ή του «φακού προβολής» όταν πρόκειται για φανούς με ελλειψοειδές κάτοπτρο, επί ενός εγκαρσίου επιπέδου. Εάν η διάταξη φωτισμού δεν έχει κάτοπτρο εφαρμόζεται ο ορισμός της παραγράφου 2.9.2. Εάν η επιφάνεια εκπομπής του φωτός του φανού καλύπτει τμήμα μόνο του ολικού ανοίγματος του κατόπτρου, λαμβάνεται υπόψη μόνον η προβολή του τμήματος αυτού.

Στην περίπτωση φανού διασταύρωσης, η φωτίζουσα επιφάνεια έχει ως όριο το εμφανές ίχνος αποκοπής επί του φακού. Αν το κάτοπτρο και ο φακός είναι αμοιβαίως ρυθμιζόμενοι, χρησιμοποιείται η θέση της μέσης ρύθμισης.

2.9.2. Ως «φωτίζουσα επιφάνεια διάταξης φωτεινής σηματοδότησης εκτός από αντανακλαστήρα» (παράγραφοι 2.7.11 έως 2.7.15., 2.7.17., 2.7.19. και 2.7.21. έως 2.7.24.) νοείται η ορθή προβολή του φανού σε επίπεδο κάθετο προς τον άξονα αναφοράς του και σε επαφή με την εξωτερική επιφάνεια εκπομπής του φωτός του φανού. Η προβολή αυτή έχει ως όρια τα άκρα των πετασμάτων που κείνται σ' αυτό το επίπεδο, καθένα από τα οποία επιτρέπει να περνάει κατά την κατεύθυνση του άξονα αναφοράς το 98 % μόνο της συνολικής φωτεινής έντασης του φωτός.

Για τον καθορισμό του κατώτατου, του ανώτατου και των πλευρικών ορίων της φωτίζουσας περιοχής χρησιμοποιούνται μόνο πετάσματα με οριζόντιες ή κατακόρυφες ακμές.

2.9.3. Ως «φωτίζουσα περιοχή αντανακλαστήρα» (παράγραφος 2.7.16) νοείται η ορθή προβολή του αντανακλαστήρα σε επίπεδο κάθετο προς τον άξονα αναφοράς του, που οροθετείται από επίπεδα εφαπτόμενα στα ακρότατα σημεία του οπτικού συστήματος του αντανακλαστήρα και παράλληλα προς αυτόν τον άξονα. Για τον καθορισμό της κατώτατης, της ανώτατης και των πλευρικών άκρων της διάταξης χρησιμοποιούνται μόνον κατακόρυφα και οριζόντια επίπεδα.

2.10. Ως «εμφανής επιφάνεια» για καθορισμένη διεύθυνση παρατήρησης, κατόπιν αιτήσεως του κατασκευαστή ή του δεόντως διαπιστευμένου αντιπροσώπου του, νοείται η ορθή προβολή:

του περιγράμματος της φωτίζουσας επιφάνειας που έχει προβληθεί επί της εξωτερικής επιφάνειας του φακού (α-β)

ή της επιφάνειας εκπομπής του φωτός (c-d)

σε επίπεδο που είναι κάθετο στη διεύθυνση παρατήρησης και εφάπτεται του εξωτερικού ακρότατου σημείου του φακού (βλ. παράρτημα 3 του παρόντος κανονισμού).

2.11. Ως «άξονας αναφοράς» νοείται ο χαρακτηριστικός άξονας του φανού που καθορίζεται από τον κατασκευαστή (του φανού) για να χρησιμεύει ως διεύθυνση αναφοράς (H = 0°, V = 0°) για γωνίες επιπέδου για φωτομετρικές μετρήσεις, καθώς και κατά την τοποθέτηση του φανού στο όχημα.

2.12. Ως «κέντρο αναφοράς» νοείται η τομή του άξονα αναφοράς με την εξωτερική επιφάνεια εκπομπής του φωτός. Αυτό το κέντρο αναφοράς καθορίζεται από τον κατασκευαστή του φανού.

2.13. Ως «γωνίες γεωμετρικής ορατότητας» νοούνται οι γωνίες που καθορίζουν το πεδίο της ελάχιστης στερεάς γωνίας μέσα στην οποία πρέπει να είναι ορατή η εμφανής επιφάνεια του φανού. Η στερεά γωνία καθορίζεται ως σφαιρικός τομέας μιας σφαίρας της οποίας το κέντρο συμπίπτει με το κέντρο αναφοράς του φανού και της οποίας ο ισημερινός είναι παράλληλος προς το έδαφος. Αυτοί οι σφαιρικοί τομείς καθορίζονται ως προς τον άξονα αναφοράς.

Οι οριζόντιες γωνίες β αντιστοιχούν στο γεωγραφικό μήκος και οι κατακόρυφες γωνίες α στο πλάτος. Στο εσωτερικό των γωνιών γεωμετρικής ορατότητας δεν πρέπει να υπάρχει κανένα εμπόδιο για τη διάδοση του φωτός από οποιοδήποτε τμήμα της εμφανούς επιφάνειας του φανού, παρατηρουμένου από το άπειρο.

Εάν οι μετρήσεις πραγματοποιούνται πλησιέστερα στο φανό, η διεύθυνση παρατήρησης πρέπει επίσης να μετατοπισθεί παράλληλα ώστε να επιτευχθεί η ίδια ακρίβεια.

Εμπόδια στο εσωτερικό των γωνιών γεωμετρικής ορατότητας δεν λαμβάνονται υπόψη εάν υπήρχαν κατά την έγκριση τύπου του φανού.

Εάν κατά την τοποθέτηση του φανού κάποιο τμήμα της εμφανούς επιφάνειάς του αποκρύπτεται από άλλα μέρη του οχήματος πρέπει να αποδειχθεί ότι το μη αποκρυπτόμενο τμήμα του φανού πληροί τις φωτομετρικές τιμές που προδιαγράφονται για την έγκριση της διάταξης ως οπτικής μονάδας (βλέπε παράρτημα 3 του παρόντος κανονισμού).

Ωστόσο, όταν η κατακόρυφη γωνία γεωμετρικής ορατότητας κάτω του οριζοντίου επιπέδου μειώνεται σε 5° (φανός σε απόσταση μικρότερη των 750 mm υπεράνω του εδάφους), το φωτομετρικό πεδίο μετρήσεων της εγκατεστημένης οπτικής μονάδας μπορεί να μειώνεται σε 5° κάτω του οριζοντίου επιπέδου.

2.14. Ως «απώτατη εξωτερική ακμή» κάθε πλευράς του οχήματος νοείται το επίπεδο το οποίο είναι παράλληλο προς το διάμηκες επίπεδο συμμετρίας του οχήματος και εφάπτεται της πλευρικής απώτατης ακμής του οχήματος, μη λαμβανομένων υπόψη των προεξοχών:

2.14.1. των ελαστικών επισώτρων κοντά στο σημείο επαφής τους με το έδαφος και των βαλβίδων πλήρωσης των επισώτρων με αέρα 7

2.14.2. των τυχόν αντιολισθητικών διατάξεων που έχουν τοποθετηθεί στους τροχούς 7

2.14.3. των κατόπτρων οδήγησης 7

2.14.4. των πλευρικών δεικτών κατεύθυνσης, των φανών όγκου, των εμπρόσθιων και οπίσθιων φανών θέσης, των φανών στάθμευσης, των αντανακλαστήρων και των φανών πλευρικής σήμανσης 7

2.14.5. των τελωνειακών σφραγίδων που έχουν τεθεί στο όχημα και των διατάξεων στερέωσης και προφύλαξης αυτών των σφραγίδων.

2.15. Ως «συνολικό πλάτος» νοείται η απόσταση μεταξύ των δύο κατακόρυφων επιπέδων που ορίζονται στην παράγραφο 2.14. ανωτέρω.

2.16. Ισχύουν τα ακόλουθα:

2.16.1. Ως «μοναδικός φανός» νοείται διάταξη ή μέρος διάταξης, που επιτελεί μία μόνον λειτουργία, έχει μία εμφανή επιφάνεια στην κατεύθυνση του άξονα αναφοράς (βλ. παράγραφο 2.10. του παρόντος κανονισμού) και μία ή περισσότερες φωτεινές πηγές.

Όσον αφορά την τοποθέτηση σε όχημα, ως «μοναδικός φανός» νοείται επίσης κάθε συγκρότημα δύο ανεξάρτητων ή ομαδοποιημένων φανών, πανομοιότυπων ή μη, που επιτελούν την ίδια λειτουργία, εφόσον τοποθετηθούν έτσι ώστε η προβολή της εμφανούς επιφάνειας των φανών κατά τη διεύθυνση του άξονα αναφοράς να καταλαμβάνει τουλάχιστον το 60 % της επιφάνειας του μικρότερου ορθογωνίου παραλληλογράμμου στο οποίο εγγράφονται οι προβολές των εν λόγω εμφανών επιφανειών κατά τη διεύθυνση του άξονα αναφοράς.

Σε αυτή την περίπτωση, όπου απαιτείται έγκριση, καθένας από αυτούς τους φανούς εγκρίνεται ως φανός τύπου «D».

Αυτή η δυνατότητα συνδυασμού δεν ισχύει για τους φανούς πορείας, τους φανούς διασταύρωσης και τους εμπρόσθιους φανούς ομίχλης.

2.16.2. Ως «δύο φανοί ή ζυγός αριθμός φανών» νοείται μία μόνη επιφάνεια εκπομπής του φωτός η οποία έχει το σχήμα ζώνης ή λωρίδας κείμενης συμμετρικώς ως προς το διάμηκες επίπεδο συμμετρίας του οχήματος και εκτεινόμενης εκατέρωθεν τουλάχιστον 400 mm από την απώτατη εξωτερική ακμή του οχήματος, μήκους τουλάχιστον 800 mm. Ο φωτισμός αυτής της επιφάνειας πρέπει να εξασφαλίζεται από δύο τουλάχιστον φωτεινές πηγές τοποθετημένες όσο το δυνατόν πλησιέστερα στα άκρα της. Η επιφάνεια εκπομπής του φωτός επιτρέπεται να αποτελείται από ένα σύνολο παρατιθέμενων στοιχείων έτσι ώστε οι προβολές των διαφορετικών μεμονωμένων επιφανειών εκπομπής του φωτός στο ίδιο εγκάρσιο επίπεδο να καταλαμβάνουν τουλάχιστον το 60 % της επιφάνειας του μικρότερου ορθογώνιου παραλληλόγραμμου στο οποίο εγγράφονται οι προβολές αυτών των μεμονωμένων επιφανειών εκπομπής του φωτός.

2.17. Ως «απόσταση μεταξύ δύο φανών» που βλέπουν προς την ίδια κατεύθυνση νοείται η ελάχιστη απόσταση μεταξύ των δύο εμφανών επιφανειών κατά τη διεύθυνση του άξονα αναφοράς. Όταν η απόσταση μεταξύ των φανών πληροί σαφώς τις απαιτήσεις του παρόντος κανονισμού δεν χρειάζεται να προσδιορίζονται ακριβώς οι ακμές των εμφανών επιφανειών.

2.18. Ως «ενδεικτικό λειτουργίας» νοείται οπτικό ή ακουστικό (ή ισοδύναμο) σήμα που δείχνει ότι μια διάταξη έχει τεθεί σε λειτουργία καθώς και αν λειτουργεί ορθώς ή όχι.

2.19. Ως «ενδεικτικό έναρξης λειτουργίας» νοείται οπτικό (ή ισοδύναμο) σήμα που δείχνει ότι μια διάταξη έχει τεθεί σε λειτουργία χωρίς να δείχνει αν λειτουργεί ορθώς ή όχι.

2.20. Ως «προαιρετικός φανός» νοείται φανός του οποίου η παρουσία επαφίεται στη διακριτική ευχέρεια του κατασκευαστή του οχήματος.

2.21. Ως «έδαφος» νοείται η επιφάνεια επί της οποίας ευρίσκεται το όχημα, η οποία πρέπει να είναι πρακτικώς οριζόντια.

2.22. Ως «κινητά μέρη» του οχήματος νοούνται τα τοιχώματα του αμαξώματος ή άλλα μέρη του οχήματος η θέση των οποίων μπορεί να αλλάξει με επίκλιση, περιστροφή ή ολίσθησή τους χωρίς τη χρήση εργαλείων. Δεν περιλαμβάνονται οι θάλαμοι οδήγησης φορτηγών που μπορούν να πάρουν επικλινή θέση.

2.23. Ως «κανονική θέση χρήσης κινητού μέρους» νοείται η θέση (ή οι θέσεις) ενός κινητού μέρους όπως αυτή(-ες) καθορίζεται(-ονται) από τον κατασκευαστή του οχήματος για την κανονική κατάσταση χρήσης και για την κατάσταση στάθμευσης του οχήματος.

2.24. Ως «κανονικές συνθήκες χρήσης οχήματος» νοούνται:

2.24.1. για μηχανοκίνητο όχημα: όταν το όχημα είναι έτοιμο να κινηθεί με τον κινητήρα πρόωσής του σε λειτουργία και τα κινητά μέρη του στην (στις) κανονική(-ές) τους θέση(-σεις), όπως ορίζεται(-ονται) στην παράγραφο 2.23.

2.24.2. για ρυμουλκούμενο: όταν αυτό είναι συνδεδεμένο με το έλκον όχημα το οποίο είναι στην κατάσταση που περιγράφεται στην παράγραφο 2.24.1. και τα κινητά μέρη του είναι στην (στις) κανονική(-ές) θέση(-εις) όπως ορίζεται(-ονται) στην παράγραφο 2.23.

2.25. Ως «συνθήκες στάθμευσης οχήματος» νοούνται:

2.25.1. για μηχανοκίνητο όχημα, όταν το όχημα είναι εν στάσει, ο κινητήρας πρόωσής του δεν λειτουργεί και τα κινητά του μέρη είναι στην (στις) κανονική(-ές) θέση(-εις) τους όπως ορίζεται(-ονται) στην παράγραφο 2.23

2.25.2. για ρυμουλκούμενο, όταν αυτό είναι συνδεδεμένο με το έλκον μηχανοκίνητο όχημα το οποίο είναι στην κατάσταση που περιγράφεται στην παράγραφο 2.25.1. και τα κινητά μέρη του είναι στην (στις) κανονική(-ές) τους θέση(-εις) όπως ορίζεται(-ονται) στην παράγραφο 2.23.

5. ΓΕΝΙΚΕΣ ΠΡΟΔΙΑΓΡΑΦΕΣ

5.1. Οι διατάξεις φωτισμού και φωτεινής σηματοδότησης πρέπει να τοποθετούνται κατά τρόπον ώστε υπό κανονικές συνθήκες χρήσης, όπως αυτές ορίζονται στις παραγράφους 2.24., 2.24.1. και 2.24.2. και παρά τις δονήσεις τις οποίες ενδεχομένως να υποστούν, να διατηρούν τα χαρακτηριστικά που ορίζονται στον παρόντα κανονισμό και δίνουν τη δυνατότητα στο όχημα να συμμορφώνεται προς τις απαιτήσεις του παρόντος κανονισμού. Ειδικότερα, πρέπει να αποκλείεται ακούσια απορρύθμιση των φανών.

5.2. Οι φανοί φωτισμού που περιγράφονται στις παραγράφους 2.7.9., 2.7.10. και 2.7.18. πρέπει να τοποθετούνται κατά τρόπο ώστε να είναι εύκολη η ορθή ρύθμιση της κατεύθυνσής τους.

5.3. Για όλες τις διατάξεις φωτεινής σηματοδότησης, περιλαμβανομένων αυτών που ευρίσκονται στα πλευρικά τοιχώματα, ο άξονας αναφοράς του τοποθετημένου επί του οχήματος φανού πρέπει να είναι παράλληλος προς το φέρον επίπεδο του οχήματος επί της οδού. Επιπλέον, ο άξονας αυτός πρέπει να είναι κάθετος στο διάμηκες επίπεδο συμμετρίας του οχήματος στην περίπτωση πλευρικών αντανακλαστήρων και πλευρικών φανών σήμανσης, παράλληλος δε προς αυτό το επίπεδο για όλες τις άλλες διατάξεις σηματοδότησης. Προς κάθε διεύθυνση είναι επιτρεπτή ανοχή ±3°. Επιπλέον, πρέπει να τηρούνται οι τυχόν ειδικές οδηγίες που δίνονται από τον κατασκευαστή για την τοποθέτηση.

5.4. Ελλείψει ειδικών προδιαγραφών, το ύψος και ο προσανατολισμός των φανών επαληθεύονται με το όχημα κενό και τοποθετημένο σε επίπεδη οριζόντια επιφάνεια υπό τις συνθήκες που ορίζονται στις παραγράφους 2.24., 2.24.1. και 2.24.2.

5.5. Ελλείψει ειδικών προδιαγραφών, φανοί που συγκροτούν ζεύγος πρέπει:

5.5.1. να είναι τοποθετημένοι στο όχημα συμμετρικώς ως προς το διάμηκες επίπεδο συμμετρίας (η συμμετρία αυτή πρέπει να βασίζεται στο εξωτερικό γεωμετρικό οχήμα του φανού και όχι στις ακμές της φωτίζουσας επιφανείας του, που αναφέρεται στην παράγραφο 2.9) 7

5.5.2. να είναι συμμετρικοί μεταξύ τους ως προς το διάμηκες επίπεδο συμμετρίας του οχήματος. Αυτή η απαίτηση δεν ισχύει σε ό,τι αφορά την εσωτερική κατασκευή του φανού 7

5.5.3. να πληρούν τις ίδιες χρωματομετρικές απαιτήσεις 7 και

5.5.4. να έχουν πρακτικώς τα ίδια φωτομετρικά χαρακτηριστικά.

5.6. Σε οχήματα των οποίων το εξωτερικό σχήμα είναι ασύμμετρο, οι ανωτέρω συνθήκες πρέπει να τηρούνται στο μέτρο του δυνατού.

5.7. Οι φανοί επιτρέπεται να είναι ομαδοποιημένοι, συνδυασμένοι ή ενσωματωμένοι αμοιβαίως, υπό την προϋπόθεση ότι καθένας πληροί όλες τις απαιτήσεις για το χρώμα, τη θέση, τον προσανατολισμό, τη γεωμετρική ορατότητα, τις ηλεκτρικές συνδέσεις καθώς και τυχόν άλλες απαιτήσεις.

5.8. Το μέγιστο ύψος υπεράνω του εδάφους μετράται από το ανώτατο σημείο και το ελάχιστο ύψος από το κατώτατο σημείο της εμφανούς επιφάνειας κατά τη διεύθυνση του άξονα αναφοράς.

Στην περίπτωση των φανών διασταύρωσης, το ελάχιστο ύψος ως προς το έδαφος μετράται από το κατώτατο σημείο εξόδου του φωτός από το οπτικό σύστημα (π.χ. κάτοπτρο, φακός, φακός προβολής), ανεξαρτήτως της χρήσης του.

Όταν το (μέγιστο και ελάχιστο) ύψος υπεράνω του εδάφους πληροί σαφώς τις απαιτήσεις του παρόντος κανονισμού δεν χρειάζεται να προσδιορίζονται ακριβώς οι ακμές των επιφανειών.

Η κατά πλάτος θέση, προσδιορίζεται από την κατά τη διεύθυνση του άξονα αναφοράς ακμή της εμφανούς επιφανείας που είναι η πλέον απομακρυσμένη από το διαμήκες επίπεδο συμμετρίας του οχήματος όταν πρόκειται για το συνολικό πλάτος, και από τις εσωτερικές ακμές της εμφανούς επιφάνειας κατά τη διεύθυνση του άξονα αναφοράς όταν πρόκειται για την απόσταση μεταξύ των φανών.

Όταν η κατά πλάτος θέση, πληροί σαφώς τις απαιτήσεις της παρούσας οδηγίας δεν χρειάζεται να προσδιορίζονται ακριβώς οι ακμές των επιφανειών.

5.9. Ελλείψει ειδικών προδιαγραφών, δεν επιτρέπεται να αναβοσβήνει κανένας φανός εκτός των φανών δεικτών κατεύθυνσης και του σήματος έκτακτης ανάγκης.

5.10. Δεν επιτρέπεται να εκπέμπεται προς τα εμπρός από φανό που ορίζεται στην παράγραφο 2.7. ερυθρό φως που θα μπορούσε να δημιουργήσει σύγχυση και δεν επιτρέπεται να εκπέμπεται προς τα πίσω από φανό που ορίζεται στην παράγραφο 2.7. λευκό φως που θα μπορούσε να δημιουργήσει σύγχυση. Δεν λαμβάνονται υπόψη διατάξεις φωτισμού τοποθετημένες στο εσωτερικό του οχήματος.

Σε περίπτωση αμφιβολίας, η ανωτέρω απαίτηση εξακριβώνεται ως εξής:

5.10.1. Όσον αφορά την ορατότητα του ερυθρού φωτός από εμπρός: πρέπει να μην είναι άμεσα ορατή η εκπομπή ερυθρού φανού από παρατηρητή που κινείται στη ζώνη 1 επί εγκάρσιου επιπέδου σε απόσταση 25 μέτρων έμπροσθεν του οχήματος (βλέπε παράρτημα 4).

5.10.2. Όσον αφορά την ορατότητα του λευκού φωτός από πίσω: πρέπει να μην είναι άμεσα ορατή η επιφάνεια εκπομπής λευκού φανού από παρατηρητή που κινείται στη ζώνη 2 επί εγκάρσιου επιπέδου σε απόσταση 25 μέτρων όπισθεν του οχήματος (βλέπε παράρτημα 4).

5.10.3. Στα αντίστοιχα επίπεδά τους, οι ζώνες 1 και 2 που βλέπει ο παρατηρητής, οριοθετούνται ως εξής:

5.10.3.1. Καθ' ύψος, από δύο οριζόντια επίπεδα, 1,0 και 2,2 μέτρων αντιστοίχως υπεράνω του εδάφους.

5.10.3.2. Κατά πλάτος από δύο κατακόρυφα επίπεδα τα οποία σχηματίζουν, αντιστοίχως, εμπρός και πίσω γωνία 15° προς τα έξω με το διάμηκες επίπεδο συμμετρίας του οχήματος και διέρχονται από το (τα) σημείο(-α) επαφής των κατακορύφων επιπέδων που είναι παράλληλα προς το διάμηκες επίπεδο συμμετρίας του οχήματος και οριοθετούν το συνολικό πλάτος του οχήματος. Εάν υπάρχουν περισσότερα σημεία επαφής, το απώτατο εμπρός σημείο αντιστοιχεί στο εμπρόσθιο επίπεδο και το απώτατο πίσω σημείο αντιστοιχεί στο οπίσθιο επίπεδο.

5.11. Οι ηλεκτρικές συνδέσεις πρέπει να είναι τέτοιες ώστε οι εμπρόσθιοι και οπίσθιοι φανοί θέσης, οι φανοί όγκου, εφόσον υπάρχουν, οι φανοί πλευρικής σήμανσης, εφόσον υπάρχουν, και ο φανός της οπίσθιας πινακίδας κυκλοφορίας να μπορούν να ανάβουν και να σβήνουν μόνον ταυτόχρονα.

Η απαίτηση αυτή δεν ισχύει όταν ως φανοί στάθμευσης χρησιμοποιούνται οι εμπρόσθιοι και οπίσθιοι φανοί θέσης, ή συνδυασμένοι ή αμοιβαίως ενσωματωμένοι με αυτούς φανοί πλευρικής σήμανσης.

5.12. Οι ηλεκτρικές συνδέσεις πρέπει να είναι τέτοιες ώστε οι φανοί πορείας, οι φανοί διασταύρωσης και οι εμπρόσθιοι φανοί ομίχλης να μπορούν να είναι αναμμένοι μόνον εφόσον είναι επίσης αναμμένοι οι φανοί που αναφέρονται στην παράγραφο 5.11. Εντούτοις, αυτή η προϋπόθεση δεν ισχύει για τους φανούς πορείας ή τους φανούς διασταύρωσης όταν η φωτεινή προειδοποίηση με αυτούς συνίσταται σε διακοπτόμενο άναμμα σε σύντομα χρονικά διαστήματα των φανών πορείας ή σε διακοπτόμενο άναμμα σε σύντομα χρονικά διαστήματα των φανών διασταύρωσης ή σε εναλλασσόμενο άναμμα σε σύντομα χρονικά διαστήματα των φανών πορείας και των φανών διασταύρωσης.

5.13. Ενδεικτικό

Στις περιπτώσεις όπου σύμφωνα με τον παρόντα κανονισμό είναι επιβεβλημένο ενδεικτικό «έναρξης λειτουργίας» επιτρέπεται αντ' αυτού η τοποθέτηση ενδεικτικού «λειτουργίας».

5.14. Κρυφοί φανοί

5.14.1. Κρυφοί φανοί απαγορεύονται, εξαιρουμένων των φανών πορείας, των φανών διασταύρωσης και του εμπρόσθιου φανού ομίχλης, οι οποίοι επιτρέπεται να καλύπτονται όταν δεν χρησιμοποιούνται.

5.14.2. Σε περίπτωση που οποιαδήποτε αστοχία επηρεάζει τη λειτουργία του (των) μηχανισμού(-ών) κάλυψης των φανών, αυτοί πρέπει να παραμένουν στη θέση χρήσης, εφόσον ήδη χρησιμοποιούνται, ή να είναι δυνατό να μετακινηθούν στη θέση χρήσης χωρίς τη βοήθεια εργαλείων.

5.14.3. Πρέπει να είναι δυνατόν να μετακινούνται οι φανοί στη θέση χρήσης και να ανάβουν με ένα μόνο χειρισμό, χωρίς να αποκλείεται η δυνατότητα να μετακινούνται στη θέση χρήσης σβηστοί. Ωστόσο, στην περίπτωση που οι φανοί πορείας είναι ομαδοποιημένοι με τους φανούς διασταύρωσης, ο προαναφερόμενος χειρισμός απαιτείται μόνο για την ενεργοποίηση των φανών διασταύρωσης.

5.14.4. Δεν πρέπει να είναι δυνατό να διακόπτεται εκ προθέσεως από τη θέση του οδηγού η μετατόπιση των αναμμένων φανών πριν φθάσουν στη θέση χρήσεως. Αν υπάρχει κίνδυνος να θαμβωθούν άλλοι χρήστες της οδού από τη μετακίνηση των φανών, τότε αυτοί πρέπει να μπορούν να ανάβουν μόνον όταν έχουν φθάσει στη θέση χρήσης τους.

5.14.5. Όταν η θερμοκρασία του μηχανισμού κάλυψης είναι από - 30°C μέχρι + 50° C πρέπει να είναι δυνατόν οι φανοί πορείας/διασταύρωσης να φθάνουν στη θέση χρήσης εντός τριών δευτερολέπτων από την έναρξη χειρισμού.

5.15. Τα χρώματα του φωτός που εκπέμπουν οι φανοί είναι τα ακόλουθα:

>ΘΕΣΗ ΠΗΝΑΚΑ>

5.16. Αριθμός φανών

Ο αριθμός των φανών που είναι τοποθετημένοι στο όχημα πρέπει να είναι αυτός που καθορίζεται στην υποπαράγραφο 2 εκάστης των παραγράφων 6.1. έως 6.19.

5.17. Επιτρέπεται να τοποθετούνται σε κινητά μέρη φανοί, εξαιρουμένων των περιπτώσεων που προβλέπονται στις παραγράφους 5.18., 5.19. και 5.21.

5.18. Οπίσθιοι φανοί θέσης, οπίσθιοι φανοί δεικτών κατεύθυνσης και οπίσθιοι αντανακλαστήρες, τριγωνικοί και μη, δεν πρέπει να τοποθετούνται σε κινητά μέρη, εκτός εάν σε όλες τις σταθερές θέσεις των κινητών μερών οι φανοί επί των κινητών μερών πληρούν όλες τις απαιτήσεις σχετικά με τη θέση, τη γεωμετρική ορατότητα και τις φωτομετρικές απαιτήσεις για τους εν λόγω φανούς. Εάν αυτές οι λειτουργίες καλύπτονται από συγκρότημα δύο φανών με την ένδειξη «D» (βλέπε παράγραφο 2.16), μόνον ένας από τους φανούς αυτούς πρέπει να πληροί τις προαναφερόμενες απαιτήσεις.

5.19. Δεν πρέπει να υπάρχει κινητό μέρος με ή χωρίς διάταξη φωτεινής σηματοδότησης τοποθετημένη επ' αυτού, το οποίο σε οποιαδήποτε σταθερή θέση να αποκρύπτει άνω του 50 % της εμφανούς επιφάνειας των εμπρόσθιων και οπίσθιων φανών θέσης, των εμπρόσθιων και οπίσθιων φανών δεικτών κατεύθυνσης και των αντανακλαστήρων όταν παρατηρούνται κατά τη διεύθυνση του άξονα αναφοράς της εκάστοτε ειδικής διάταξης.

Αν αυτό είναι πρακτικώς αδύνατο:

5.19.1. Με σημείωση στο έγγραφο ανακοίνωσης (σημείο 10.1 του παραρτήματος 1) πρέπει να ενημερώνονται οι άλλες διοικητικές αρχές ότι περισσότερο από 50 % της εμφανούς επιφάνειας κατά τη διεύθυνση του άξονα αναφοράς μπορεί να καλύπτεται από τα κινητά μέρη.

5.19.2. Στην περίπτωση της παραγράφου 5.19.1., επισήμανση στο όχημα πρέπει να πληροφορεί τον χρήστη του οχήματος ότι σε ορισμένη(ες) θέση(εις) των κινητών μερών πρέπει να ειδοποιούνται οι άλλοι χρήστες της οδού για την παρουσία του οχήματος στην οδό 7 για παράδειγμα, μέσω προειδοποιητικού τριγώνου ή άλλων διατάξεων σύμφωνα με εθνικές απαιτήσεις οδικής κυκλοφορίας.

5.20. Όταν τα κινητά μέρη ευρίσκονται σε θέση διαφορετική από την «κανονική θέση» όπως ορίζεται στην παράγραφο 2.23 7 οι διατάξεις που είναι τοποθετημένες επ' αυτών δεν πρέπει να προκαλούν αδικαιολόγητη ενόχληση στους χρήστες της οδού.

5.21. Όταν φανός είναι τοποθετημένος σε κινητό μέρος και αυτό είναι στην κανονική(ές) θέση(εις) χρήσης (βλέπε παράγραφο 2.23) ο φανός πρέπει πάντοτε να επιστρέφει στη θέση(εις) που καθορίζεται(-ονται) από τον κατασκευαστή σύμφωνα με τον παρόντα κανονισμό. Στην περίπτωση των φανών διασταύρωσης και των εμπρόσθιων φανών ομίχλης, η απαίτηση αυτή θεωρείται ότι πληρούται εάν, μετά τη μετακίνηση των κινητών μερών από και την επιστροφή στην κανονική τους θέση 10 φορές, καμιά τιμή της γωνίας κλίσης αυτών των φανών ως προς τη βάση στήριξής τους, μετρούμενη μετά από κάθε χειρισμό του κινητού μέρους, δεν διαφέρει περισσότερο από 0,15 % από το μέσο όρο των 10 τιμών που μετρήθηκαν. Σε περίπτωση υπέρβασης αυτής της τιμής, τα όρια που καθορίζονται στην παράγραφο 6.2.6.1.1 πρέπει να τροποποιούνται κατά το ποσοστό υπέρβασης ώστε να μειώνεται το επιτρεπόμενο φάσμα κλήσεων όταν ελέγχεται το όχημα σύμφωνα με το παράρτημα 6.

5.22. Εξαιρουμένων των αντανακλαστήρων, θεωρείται ανύπαρκτος ο φανός ο οποίος δεν μπορεί να λειτουργήσει με την απλή τοποθέτηση λαμπτήρα πυρακτώσεως, ακόμη και αν φέρει σήμα έγκρισης.

6. ΕΠΙΜΕΡΟΥΣ ΠΡΟΔΙΑΓΡΑΦΕΣ

6.1. Φανοί πορείας

6.1.1. Παρουσία

Υποχρεωτική σε μηχανοκίνητα οχήματα. Απαγορευμένη σε ρυμουλκούμενα.

6.1.2. Αριθμός

Δύο ή τέσσερις.

Σε όχημα που έχουν τοποθετηθεί τέσσερις κρυφοί φανοί πορείας παρέχεται έγκριση για την εγκατάσταση δύο επιπλέον φανών πορείας μόνον προκειμένου οι φανοί αυτοί να χρησιμοποιούνται για φωτεινή σηματοδότηση με διακοπτόμενο άναμμά τους σε σύντομα χρονικά διαστήματα (βλ. παράγραφο 5.12) με το φως της ημέρας.

6.1.3. Διάταξη τοποθέτησης

Καμία επί μέρους προδιαγραφή.

6.1.4. Θέση

6.1.4.1. Κατά πλάτος: Καμία επιμέρους προδιαγραφή.

6.1.4.2. Καθ' ύψος: Καμία επιμέρους προδιαγραφή.

6.1.4.3. Κατά μήκος: Έμπροσθεν στο όχημα και τοποθετημένοι κατά τρόπο ώστε το εκπεμπόμενο φως να μην προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης και/ή άλλων ανακλαστικών επιφανειών του οχήματος.

6.1.5. Γεωμετρική ορατότητα

Η ορατότητα της φωτίζουσας επιφάνειας, συμπεριλαμβανομένης της ορατότητάς της σε περιοχές που δεν φαίνονται να φωτίζονται κατά την εκάστοτε κατεύθυνση παρατήρησης, πρέπει να εξασφαλίζεται στο εσωτερικό αποκλίνοντα χώρου που ορίζεται από τις γενέτειρες γραμμές οι οποίες έχουν ως βάση την περίμετρο της φωτίζουσας επιφάνειας και σχηματίζουν γωνία τουλάχιστον 5 μοιρών με τον άξονα αναφοράς του φανού. Η απαρχή των γωνιών γεωμετρικής ορατότητας είναι η περίμετρος της προβολής της φωτίζουσας επιφάνειας σε εγκάρσιο επίπεδο εφαπτόμενο στο απώτατο εμπρόσθιο άκρο του φακού του φανού πορείας.

6.1.6. Προσανατολισμός του φανού

Προς τα εμπρός.

Εκτός από τις διατάξεις που είναι απαραίτητες για να διατηρούν τη σωστή ρύθμιση, όταν υπάρχουν δύο ζεύγη φανών, το ένα, αποτελούμενο από φανούς που λειτουργούν μόνον ως φανοί πορείας, επιτρέπεται να είναι στρεπτό, ανάλογα με τη γωνία στροφής του συστήματος διεύθυνσης του οχήματος, περί άξονα πρακτικώς κατακόρυφο.

6.1.7. Ηλεκτρικές συνδέσεις

6.1.7.1. Οι φανοί πορείας επιτρέπεται να ανάβουν είτε ταυτοχρόνως είτε κατά ζεύγη. Για τη μετάβαση από τους φανούς διασταύρωσης στους φανούς πορείας πρέπει να είναι αναμμένο ένα τουλάχιστον ζεύγος φανών πορείας. Για τη μετάβαση από τους φανούς πορείας στους φανούς διασταύρωσης όλοι οι φανοί πορείας πρέπει να σβήνουν ταυτοχρόνως.

6.1.7.2. Οι φανοί διασταύρωσης επιτρέπεται να παραμένουν αναμμένοι ταυτοχρόνως με τους φανούς πορείας.

6.1.7.3. Όταν έχουν τοποθετηθεί τέσσερις κρυφοί φανοί, πρέπει, όταν ανασύρονται στην όρθια θέση τους, να αποκλείουν την ταυτόχρονη λειτουργία κάθε άλλου τοποθετημένου πρόσθετου φανού, εφόσον οι τελευταίοι αποσκοπούν στην εκπομπή φωτεινών σηματοδοτήσεων με διακοπτόμενο αναμμά τους σε σύντομα χρονικά διαστήματα (βλ. παράγραφο 5.12) με το φως της ημέρας.

6.1.8. Ενδεικτικό

Υποχρεωτικό ενδεικτικό έναρξης λειτουργίας.

6.1.9. Άλλες απαιτήσεις

6.1.9.1. Η μέγιστη συνολική ένταση των φανών πορείας που μπορούν να ανάβουν ταυτοχρόνως δεν πρέπει να υπερβαίνει τις 225 000 cd, τιμή που αντιστοιχεί σε τιμή αναφοράς 75.

6.1.9.2. Η εν λόγω μέγιστη ένταση υπολογίζεται ως άθροισμα των μεμονωμένων τιμών αναφοράς που αναγράφονται σε κάθε φανό πορείας. Σε φανούς πορείας που φέρουν την ένδειξη «R» ή «CR» δίδεται η τιμή αναφοράς «10».

6.2. Φανοί διασταύρωσης

6.2.1. Παρουσία

Υποχρεωτική στα μηχανοκίνητα οχήματα. Απαγορευμένη στα ρυμουλκούμενα.

6.2.2. Αριθμός

Δύο.

6.2.3. Διάταξη τοποθέτησης

Καμία ειδική απαίτηση.

6.2.4. Θέση

6.2.4.1. Κατά πλάτος: Η κατά τη διεύθυνση του άξονα αναφοράς ακμή της εμφανούς επιφάνειας που είναι η πλέον απομακρυσμένη από το διάμηκες επίπεδο συμμετρίας του οχήματος δεν πρέπει να απέχει περισσότερο από 400 mm από την απώτατη εξωτερική ακμή του οχήματος. Οι κατά τη διεύθυνση του άξονα αναφοράς εσωτερικές ακμές των εμφανών επιφανειών δεν πρέπει να απέχουν μεταξύ τους λιγότερο από 600 mm.

Η απόσταση αυτή μπορεί να μειώνεται στα 400 mm όταν το συνολικό πλάτος του οχήματος είναι μικρότερο από 1 300 mm.

6.2.4.2. Καθ' ύψος: όχι λιγότερο από 500 mm και όχι περισσότερο από 1 200 mm υπεράνω του εδάφους.

6.2.4.3. Κατά μήκος: Έμπροσθεν του οχήματος. Θεωρείται ότι η απαίτηση αυτή τηρείται εάν το εκπεμπόμενο φως δεν προκαλεί ενόχληση στον οδηγό, ούτε άμεσα ούτε έμμεσα, μέσω του κατόπτρου οδήγησης ή/και άλλων ανακλαστικών επιφανειών του οχήματος.

6.2.5. Γεωμετρική ορατότητα

Καθορίζεται από τις γωνίες α και β όπως προσδιορίζονται στην παράγραφο 2.13.

α = 15° προς τα άνω και 10° προς τα κάτω

β = 45° προς τα έξω και 10° προς τα μέσα.

Δεδομένου ότι οι φωτομετρικές τιμές που απαιτούνται για τους φανούς διασταύρωσης δεν καλύπτουν όλο το πεδίο γεωμετρικής ορατότητας, για την έγκριση τύπου απαιτείται ελάχιστη τιμή 1 cd εντός του λοιπού χώρου. Η παρουσία διαχωριστικών τοιχωμάτων ή άλλου εξοπλισμού κοντά στο φανό διασταύρωσης δεν πρέπει να επιφέρει δευτερογενή αποτελέσματα που να ενοχλούν τους άλλους χρήστες της οδού.

6.2.6. Προσανατολισμός

Προς τα εμπρός.

6.2.6.1. Κατακόρυφος προσανατολισμός.

6.2.6.1.1. Η αρχική προς τα κάτω κλίση της αποκοπής της δέσμης διασταύρωσης που πρέπει να ρυθμίζεται στο όχημα χωρίς φορτίο με ένα άτομο στη θέση του οδηγού πρέπει να προσδιορίζεται με ακρίβεια 0,1 % από τον κατασκευαστή και να αναγράφεται κατά τρόπο ευανάγνωστο και ανεξίτηλο σε κάθε όχημα, είτε κοντά στους φανούς διασταύρωσης είτε στην πινακίδα του κατασκευαστή, με το σύμβολο που εικονίζεται στο παράρτημα 7.

Η τιμή της εν λόγω προς τα κάτω κλίσης καθορίζεται σύμφωνα με την παράγραφο 6.2.6.1.2.

6.2.6.1.2. Ανάλογα με το ύψος τοποθέτησης σε μέτρα (h) της κατά τη διεύθυνση του άξονα αναφοράς κατώτερης ακμής της εμφανούς επιφάνειας του φανού διασταύρωσης, το οποίο μετράται στο όχημα χωρίς φορτίο, η κατακόρυφος κλίση της αποκοπής της δέσμης διασταύρωσης πρέπει να κυμαίνεται, εφόσον ισχύουν όλες οι στατικές συνθήκες του παραρτήματος 5, εντός των ακόλουθων ορίων και η αρχική στόχευση πρέπει να έχει τις ακόλουθες τιμές:

h < 0,8

όρια: μεταξύ -0,5 % και -2,5 %,

αρχική στόχευση: μεταξύ -1,0 % και -1,5 %.

0,8 ≤ h ≤ 1,0

όρια: μεταξύ -0,5 % και -2,5 %,

αρχική στόχευση: μεταξύ -1,0 % και -1,5 %.

ή κατά την κρίση του κατασκευαστή του οχήματος

όρια: μεταξύ -1,0 % και -3,0 %,

αρχική στόχευση: μεταξύ -1,5 % και -2,0 %.

Στην περίπτωση αυτή, η αίτηση για έγκριση ΕΚ τύπου πρέπει να περιέχει πληροφορίες σχετικά με το ποιά από τις δύο εναλλακτικές επιλογές χρησιμοποιείται.

h > 1,0

όρια: μεταξύ -1,0 % και -3,0 %,

αρχική στόχευση: μεταξύ -1,5 % και -2,0 %.

Τα ανωτέρω όρια και τιμές αρχικών στοχεύσεων συνοψίζονται στο ακόλουθο διάγραμμα.

>ΑΝΑΦΟΡΑ ΣΕ ΓΡΑΦΗΚΟ>

6.2.6.2. Διάταξη οριζοντίωσης των φανών

6.2.6.2.1. Στην περίπτωση όπου είναι απαραίτητη διάταξη οριζοντίωσης των φανών προκειμένου να πληρούνται οι απαιτήσεις των παραγράφων 6.2.6.1.1. και 6.2.6.1.2., η διάταξη πρέπει να είναι αυτόματη.

6.2.6.2.2. Εντούτοις, επιτρέπονται διατάξεις που ρυθμίζονται με το χέρι, είτε με συνεχή είτε με ασυνεχή ρύθμιση, εφόσον έχουν σταθερή θέση από την οποία οι φανοί μπορούν να τεθούν στην αρχική κλίση που ορίζεται στην παράγραφο 6.2.6.1.1. μέσω των συνηθισμένων κοχλιών ρύθμισης ή παρεμφερών μέσων.

Ο χειρισμός αυτών των διατάξεων που ρυθμίζονται με το χέρι πρέπει να μπορεί να γίνεται από το κάθισμα του οδηγού.

Οι διατάξεις συνεχούς ρύθμισης πρέπει να φέρουν ενδείξεις οι οποίες να αναφέρουν τις συνθήκες φόρτισης που καθιστούν επιβεβλημένη τη ρύθμιση της δέσμης διασταύρωσης.

Σε διατάξεις με ασυνεχή ρύθμιση πρέπει να είναι επαρκές το πλήθος των θέσεων σταθεροποίησής τους ώστε να εξασφαλίζεται η συμμόρφωση προς το φάσμα τιμών που καθορίζονται στην παράγραφο 6.2.6.1.2. για όλες τις περιπτώσεις φόρτισης που ορίζονται στο παράρτημα 5.

Εξάλλου, κοντά στο όργανο χειρισμού των διατάξεων αυτών πρέπει να είναι ευανάγνωστα σημειωμένες (βλ. παράρτημα 8) οι περιπτώσεις φόρτισης σύμφωνα με το παράρτημα 5 που καθιστούν επιβεβλημένη τη ρύθμιση της δέσμης διασταύρωσης.

6.2.6.3. Διαδικασία μετρήσεων

6.2.6.3.1. Μετά τη ρύθμιση της αρχικής κλίσεως, η κατακόρυφη κλίση της δέσμης διασταύρωσης, εκφραζόμενη σε ποσοστό, μετράται σε στατικές συνθήκες υπό όλες τις συνθήκες φόρτισης που ορίζονται στο παράρτημα 5.

6.2.6.3.2. Σε περίπτωση αστοχίας των διατάξεων που περιγράφονται στις παραγράφους 6.2.6.2.1 και 6.2.6.2.2., η δέσμη διασταύρωσης δεν πρέπει να λαμβάνει θέση στην οποία έχει λιγότερη κλίση προς τα εμπρός σε σχέση με εκείνη την οποία είχε τη στιγμή όπου συνέβη η αστοχία της διάταξης.

6.2.7. Ηλεκτρικές συνδέσεις

Ο διακόπτης για την μετάβαση στην δέσμη διασταύρωσης πρέπει να σβήνει όλους τους φανούς πορείας συγχρόνως. Οι φανοί διασταύρωσης επιτρέπεται να παραμένουν αναμμένοι συγχρόνως με τους φανούς πορείας.

Στην περίπτωση φανών διασταύρωσης, σύμφωνα με τον κανονισμό αριθ. «Χ» (8*), οι φωτεινές πηγές με εκκένωση αερίου παραμένουν αναμμένες κατά τη διάρκεια της λειτουργίας των φανών πορείας.

6.2.8. Ενδεικτικό

Προαιρετικό ενδεικτικό

6.2.9. Άλλες απαιτήσεις

Οι απαιτήσεις της παραγράφου 5.5.2. δεν ισχύουν στην περίπτωση των φανών διασταύρωσης.

Οι φανοί διασταύρωσης δεν επιτρέπεται να στρέφονται ανάλογα με τη γωνία στροφής του συστήματος διεύθυνσης του οχήματος.

Οι φανοί διασταύρωσης με φωτεινές πηγές εκκένωσης αερίου επιτρέπονται μόνο σε συνδυασμό με την εγκατάσταση διάταξης (διατάξεων) καθαρισμού των φανών, σύμφωνα με τον κανονισμό αριθ. 45 (9).

Επιπλέον, όσον αφορά την κατακόρυφη κλίση, οι διατάξεις της παραγράφου 6.2.6.2.2. δεν ισχύουν στην περίπτωση που είναι εγκατεστημένοι οι φανοί αυτοί.

6.3. Εμπρόσθιος φανός ομίχλης

6.3.1. Παρουσία

Προαιρετική σε μηχανοκίνητα οχήματα. Απαγορευμένη σε ρυμουλκούμενα.

6.3.2. Αριθμός

Δύο.

6.3.3. Διάταξη τοποθέτησης

Καμία ειδική απαίτηση.

6.3.4. Θέση

6.3.4.1. Κατά πλάτος: Το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

6.3.4.2. Καθ' ύψος: Όχι λιγότερο από 250 mm υπεράνω του εδάφους. Κανένα σημείο της κατά τη διεύθυνση του άξονα αναφοράς εμφανούς επιφανείας δεν επιτρέπεται να ευρίσκεται υπεράνω του ανώτατου σημείου της κατά τη διεύθυνση του άξονα αναφοράς εμφανούς επιφάνειας του φανού διασταύρωσης.

6.3.4.3. Κατά μήκος: Έμπροσθεν του οχήματος. Η απαίτηση αυτή θεωρείται ότι τηρείται εάν το εκπεμπόμενο φως δεν προκαλεί άμεση ή έμμεση ενόχληση στον οδηγό, μέσω των κατόπτρων οδήγησης ή/και άλλων ανακλαστικών επιφανειών του οχήματος.

6.3.5. Γεωμετρική ορατότητα

Καθορίζεται από τις γωνίες α και β, όπως αυτές ορίζονται στην παράγραφο 2.13.

α = 5° προς τα άνω και προς τα κάτω,

β = 45° προς τα έξω και 10° προς τα μέσα.

6.3.6. Προσανατολισμός

Προς τα εμπρός.

Ο προς τα εμπρός προσανατολισμός των εμπρόσθιων φανών ομίχλης δεν πρέπει να μεταβάλλεται ανάλογα με τη στροφή του συστήματος διεύθυνσης του οχήματος.

Οι φανοί αυτοί πρέπει να είναι προσανατολισμένοι προς τα εμπρός χωρίς να προκαλούν υπερβολική θάμβωση ή ενόχληση στους κινούμενους στο αντίθετο ρεύμα οδηγούς και άλλους χρήστες της οδού.

6.3.7. Ηλεκτρικές συνδέσεις

Οι φανοί ομίχλης πρέπει να είναι δυνατόν να ανάβουν και να σβήνουν ανεξάρτητα από τους φανούς πορείας, τους φανούς διασταύρωσης ή οποιονδήποτε συνδυασμό φανών πορείας με φανούς διασταύρωσης.

6.3.8. Ενδεικτικό

Προαιρετικό ενδεικτικό.

6.3.9. Λοιπές απαιτήσεις

Καμία

6.4. Φανοί οπισθοπορείας

6.4.1. Παρουσία

Υποχρεωτική σε μηχανοκίνητα οχήματα. Προαιρετική σε ρυμουλκούμενα.

6.4.2. Αριθμός

Ένας ή δύο.

6.4.3. Διάταξη τοποθέτησης

Καμία ειδική απαίτηση.

6.4.4. Θέση

6.4.4.1. Κατά πλάτος: Καμία ειδική απαίτηση.

6.4.4.2. Καθ' ύψος: Όχι λιγότερο από 250 mm και όχι περισσότερο από 1 200 mm υπεράνω του εδάφους.

6.4.4.3. Κατά μήκος: Στο πίσω μέρος του οχήματος.

6.4.5. Γεωμετρική ορατότητα

Καθορίζεται από γωνίες α και β που ορίζονται στην παράγραφο 2.13.

>ΘΕΣΗ ΠΗΝΑΚΑ>

6.4.6. Προσανατολισμός

Προς τα πίσω.

6.4.7. Ηλεκτρικές συνδέσεις

Οι ηλεκτρικές συνδέσεις πρέπει να είναι τέτοιες ώστε ο φανός να ανάβει μόνον αν ο μοχλός του κιβωτίου ταχυτήτων έχει τεθεί στη θέση οπισθοπορείας και εάν η διάταξη που ελέγχει την έναρξη και την παύση της λειτουργίας του κινητήρα είναι σε θέση που να καθιστά δυνατή τη λειτουργία του κινητήρα. Ο φανός δεν πρέπει να ανάβει ή να παραμένει αναμμένος εάν κάποια από τις δύο προαναφερόμενες προϋποθέσεις δεν πληρούται.

6.4.8. Ενδεικτικό

Προαιρετικό ενδεικτικό

6.4.9. Λοιπές απαιτήσεις

Καμμία

6.5. Φανοί δεικτών κατεύθυνσης

6.5.1. Παρουσία (βλέπε εικόνα κατωτέρω)

Υποχρεωτική. Οι τύποι των φανών δεικτών κατεύθυνσης κατατάσσονται σε κατηγορίες (1, 1α, 1β, 2α, 2β, 5 και 6) το σύνολο των οποίων σε όχημα αποτελεί διάταξη τοποθέτησης («Α» και «Β»).

Η διάταξη τοποθέτησης «Α» εφαρμόζεται σε όλα τα μηχανοκίνητα οχήματα.

Η διάταξη τοποθέτησης «Β» εφαρμόζεται μόνο στα ρυμουλκούμενα.

6.5.2. Αριθμός

Ανάλογα με τη διάταξη τοποθέτησης

6.5.3. Διατάξεις τοποθέτησης (βλέπε εικόνα κατωτέρω)

Α: δύο εμπρόσθιοι φανοί δεικτών κατεύθυνσης των εξής κατηγοριών:

- 1 ή 1α ή 1β, εάν η απόσταση μεταξύ, αφενός, της ακμής της κατά τη διεύθυνση του άξονα αναφοράς εμφανούς επιφανείας αυτού του φανού και, αφετέρου, της ακμής της κατά τη διεύθυνση του άξονα αναφοράς εμφανούς επιφανείας του φανού διασταύρωσης ή/και του τυχόν εμπρόσθιου φανού ομίχλης είναι τουλάχιστον 40 mm.

- 1α ή 1β, εάν η απόσταση μεταξύ, αφενός, της ακμής της κατά τη διεύθυνση του άξονα αναφοράς εμφανούς επιφανείας αυτού του φανού και, αφετέρου, της ακμής της κατά τη διεύθυνση του άξονα αναφοράς εμφανούς επιφανείας του φανού διασταύρωσης ή/και του τυχόν εμπρόσθιου φανού ομίχλης είναι μεγαλύτερη των 20 mm και μικρότερη των 40 mm,

- 1β, εάν η απόσταση μεταξύ, αφενός, της ακμής της κατά τη διεύθυνση του άξονα αναφοράς εμφανούς επιφανείας αυτού του φανού και, αφετέρου, της ακμής της κατά τη διεύθυνση του άξονα αναφοράς της εμφανούς επιφανείας του φανού διασταύρωσης ή/και του τυχόν εμπρόσθιου φανού ομίχλης είναι μικρότερη ή ίση των 20 mm.

Δύο οπίσθιοι φανοί δείκτες κατεύθυνσης (κατηγορία 2α ή 2β). Δύο πλευρικοί φανοί δείκτες κατεύθυνσης της κατηγορίας 5 ή 6 (ελάχιστες απαιτήσεις):

5 για όλα τα οχήματα κατηγορίας Μ1 για τα οχήματα κατηγοριών Ν1, Μ2, και Μ3 μήκους μέχρι 6 m.

6 για όλα τα οχήματα κατηγοριών Ν2 και Ν3 για τα οχήματα κατηγοριών Ν1, Μ2 και Μ3 μήκους άνω των 6 m.

Σε όλες τις περιπτώσεις επιτρέπεται η αντικατάσταση πλευρικού φανού δείκτη κατεύθυνσης της κατηγορίας 5 από πλευρικό φανό δείκτη κατεύθυσης της κατηγορίας 6.

Όταν έχουν τοποθετηθεί φανοί που συνδυάζουν τις λειτουργίες των εμπροσθίων φανών δεικτών κατεύθυνσης (κατηγορίας 1, 1α και 1β) και των πλευρικών φανών δεικτών κατεύθυνσης (κατηγορίας 5 ή 6) επιτρέπεται να τοποθετούνται δύο επιπλέον πλευρικοί φανοί δεικτών κατεύθυνσης (κατηγορίας 5 ή 6) προκειμένου να πληρούνται οι απαιτήσεις ορατότητας της παραγράφου 6.5.5.

Β: δύο οπίσθιοι φανοί δεικτών κατεύθυνσης (κατηγορία 2α ή 2β).

6.5.4. Θέση

6.5.4.1. Κατά πλάτος: Η κατά τη διεύθυνση του άξονα αναφοράς ακμή της εμφανούς επιφάνειας που είναι η πλέον απομακρυσμένη από το διάμηκες επίπεδο συμμετρίας του οχήματος δεν πρέπει να απέχει περισσότερο από 400 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν πρέπει να είναι μικρότερη από 600 mm.

Η απόσταση αυτή επιτρέπεται να μειώνεται στα 400 mm όταν το συνολικό πλάτος του οχήματος είναι μικρότερο από 1 300 mm.

6.5.4.2. Καθ' ύψος: υπεράνω του εδάφους:

6.5.4.2.1. Το ύψος της επιφάνειας εκπομπής του φωτός των πλευρικών φανών δεικτών κατεύθυνσης της κατηγορίας 5 ή 6 δεν πρέπει να είναι μικρότερο από 500 mm, μετρούμενο από το κατώτατο σημείο, ή μεγαλύτερο από 1 500 mm μετρούμενο από το ανώτατο σημείο.

6.5.4.2.2. Το ύψος των φανών δεικτών κατεύθυνσης των κατηγοριών 1, 1α, 1β, 2α και 2β, μετρούμενο σύμφωνα με την παράγραφο 5.8., δεν πρέπει να είναι μικρότερο από 350 mm ούτε μεγαλύτερο από 1 500 mm.

6.5.4.2.3. Αν η κατασκευή του οχήματος δεν επιτρέπει την τήρηση αυτών των ανωτάτων ορίων, μετρουμένων όπως ορίζεται ανωτέρω, προκειμένου να τηρούνται, τα όρια αυτά επιτρέπεται να αυξηθούν σε 2 300 mm για τους πλευρικούς φανούς δεικτών κατεύθυνσης των κατηγοριών 5 και 6 και σε 2 100 mm για τους φανούς δεικτών κατεύθυνσης των κατηγοριών 1, 1α, 1β, 2α και 2β.

6.5.4.3. Κατά μήκος (βλέπε εικόνα κατωτέρω)

Η απόσταση μεταξύ, αφενός, της επιφάνειας εκπομπής του φωτός του πλευρικού φανού δείκτη κατεύθυνσης (κατηγορίας 5 και 6) και, αφετέρου, του εγκάρσιου επιπέδου που ορίζει το εμπρόσθιο όριο του συνολικού μήκους του οχήματος δεν πρέπει να υπερβαίνει τα 1 800 mm. Αν η κατασκευή του οχήματος δεν επιτρέπει την τήρηση των ελάχιστων γωνιών ορατότητας, η απόσταση αυτή επιτρέπεται να αυξηθεί σε 2 500 mm.

6.5.5. Γεωμετρική ορατότητα

Οριζόντιες γωνίες, βλέπε εικόνα κατωτέρω.

Κατακόρυφες γωνίες: 15° άνω και κάτω της οριζοντίου για τους φανούς δεικτών κατεύθυνσης των κατηγοριών 1, 1α, 1β, 2α, 2β και 5. Η κατακόρυφη γωνία κάτω της οριζοντίου επιτρέπεται να μειωθεί σε 5° αν οι φανοί ευρίσκονται λιγότερο από 750 mm υπεράνω του εδάφους 7 30° άνω και 5° κάτω της οριζοντίου για φανούς δεικτών κατεύθυνσης της κατηγορίας 6.

Εικόνα (βλ. παράγραφο 6.5)

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

(*) Η τιμή των 5° που δίδεται για νεκρή γωνία ορατότητας προς τα πίσω του πλευρικού δείκτη κατεύθυνσης, αποτελεί ανώτατο όριο.>ΤΕΛΟΣ ΓΡΑΦΗΚΟΥ>

6.5.6. Προσανατολισμός

Σύμφωνα με τυχόν προδιαγραφές του κατασκευαστή.

6.5.7. Ηλεκτρικές συνδέσεις

Οι φανοί δεικτών κατεύθυνσης πρέπει να ανάβουν ανεξάρτητα από τους άλλους φανούς. Όλοι οι φανοί δεικτών κατεύθυνσης που ευρίσκονται στην ίδια πλευρά του οχήματος πρέπει να ανάβουν και να σβήνουν μέσω του ίδιου οργάνου χειρισμού και να αναβοσβήνουν όλοι ταυτόχρονα.

6.5.8. Ενδεικτικό λειτουργίας

Υποχρεωτικό ενδεικτικό λειτουργίας για τους εμπρόσθιους και τους οπίσθιους φανούς δεικτών κατεύθυνσης. Επιτρέπεται να είναι οπτικό ή ακουστικό ή και τα δύο. Εάν είναι οπτικό, πρέπει να αναβοσβήνει και, τουλάχιστον σε περίπτωση κακής λειτουργίας οποιουδήποτε εμποσθίου ή οπισθίου φανού δείκτη κατεύθυνσης, είτε να σβήνει εντελώς είτε να παραμένει συνεχώς αναμμένο χωρίς να αναβοσβήνει, είτε, τέλος, να εμφανίζει αισθητή αλλαγή συχνότητας αναλαμπών.

Εάν είναι καθ' ολοκληρίαν ακουστικό πρέπει να ακούγεται ευκρινώς και να εμφανίζει αισθητή αλλαγή συχνότητας, τουλάχιστον στην περίπτωση κακής λειτουργίας οποιουδήποτε εμπροσθίου ή οπισθίου φανού δείκτη κατεύθυνσης.

Εάν μηχανοκίνητο όχημα είναι εξοπλισμένο για να έλκει ρυμουλκούμενο, πρέπει να είναι εφοδιασμένο με ειδικό οπτικό ενδεικτικό λειτουργίας των φανών δεικτών κατεύθυνσης του ρυμουλκουμένου, εκτός αν το ενδεικτικό του έλκοντος οχήματος επιτρέπει τη διάγνωση της αστοχίας οποιουδήποτε φανού δείκτη κατεύθυνσης του συνδυασμού οχημάτων που έχει σχηματιστεί.

6.5.9. Άλλες απαιτήσεις

Το φως πρέπει να αναβοσβήνει με συχνότητα 90±30 φορές το λεπτό.

Μετά το χειρισμό του διακόπτη φωτεινής σηματοδότησης το φως πρέπει να εκπέμπεται το αργότερο εντός ενός δευτερολέπτου και να σβήνει το αργότερο εντός 1,5 δευτερολέπτου. Εάν το μηχανοκίνητο όχημα είναι εξοπλισμένο για να έλκει ρυμουλκούμενο, ο διακόπτης χειρισμού των φανών δεικτών κατεύθυνσης του έλκοντος οχήματος πρέπει να ελέγχει επίσης τη λειτουργία των φανών δεικτών κατεύθυνσης του ρυμουλκουμένου.

Σε περίπτωση αστοχίας, διαφορετικής από βραχυκύκλωμα, ενός φανού δείκτη κατεύθυνσης, οι άλλοι πρέπει να συνεχίζουν να αναβοσβήνουν, αλλά στην περίπτωση αυτή η συχνότητα επιτρέπεται να είναι διαφορετική από την καθορισμένη.

6.6. Σήμα έκτακτης ανάγκης

6.6.1. Παρουσία

Υποχρεωτική.

Το σήμα έκτακτης ανάγκης πρέπει να εκπέμπεται με ταυτόχρονη λειτουργία των φανών δεικτών κατεύθυνσης σύμφωνα με τις απαιτήσεις της ανωτέρω παραγράφου 6.5.

6.6.2. Αριθμός

Όπως καθορίζεται στην παράγραφο 6.5.2.

6.6.3. Διάταξη τοποθέτησης

Όπως καθορίζεται στην παράγραφο 6.5.3.

6.6.4. Θέση

6.6.4.1. Κατά πλάτος.

Όπως καθορίζεται στην παράγραφο 6.5.4.1.

6.6.4.2. Καθ' ύψος.

Όπως καθορίζεται στην παράγραφο 6.5.4.2.

6.6.4.3. Κατά μήκος.

Όπως καθορίζεται στην παράγραφο 6.5.4.3.

6.6.5. Γεωμετρική ορατότητα

Όπως καθορίζεται στην παράγραφο 6.5.5.

6.6.6. Προσανατολισμός

Όπως καθορίζεται στην παράγραφο 6.5.6.

6.6.7. Ηλεκτρικές συνδέσεις

Για τη λειτουργία του σήματος πρέπει να υπάρχει χωριστός διακόπτης χειρισμού που να επιτρέπει να αναβοσβήνουν ταυτόχρονα όλοι οι φανοί δεικτών κατεύθυνσης.

6.6.8. Ενδεικτικό

Υποχρεωτικό ενδεικτικό έναρξης λειτουργίας. Φως που αναβοσβήνει προειδοποιητικά, το οποίο να μπορεί να λειτουργεί σε συνδυασμό με το ενδεικτικό (ή τα ενδεικτικά) που καθορίζεται(-ονται) στην παράγραφο 6.5.8.

6.6.9. Άλλες απαιτήσεις

Όπως καθορίζονται στην παράγραφο 6.5.9. Εάν μηχανοκίνητο όχημα είναι εξοπλισμένο να έλκει ρυμουλκούμενο, ο διακόπτης χειρισμού του σήματος έκτακτης ανάγκης πρέπει να μπορεί επίσης να ενεργοποιεί τους φανούς δεικτών κατεύθυνσης του ρυμουλκουμένου. Η λειτουργία του σήματος έκτακτης ανάγκης πρέπει να είναι δυνατή ακόμα και εάν η διάταξη που θέτει ή διακόπτει τη λειτουργία του κινητήρα είναι σε τέτοια θέση που να καθιστά αδύνατη τη θέση του κινητήρα σε λειτουργία.

6.7. Φανοί πέδησης

6.7.1. Παρουσία

Διατάξεις των κατηγοριών S1 ή S2: φανοί υποχρεωτικοί για όλες τις κατηγορίες οχημάτων.

Διατάξεις της κατηγορίας S3: φανοί υποχρεωτικοί για την κατηγορία οχημάτων Μ1 7 φανοί προαιρετικοί για όλες τις άλλες κατηγορίες οχημάτων.

6.7.2. Αριθμός

Δύο διατάξεις της κατηγορίας S1 ή S2 και μία διάταξη της κατηγορίας S3 για όλες τις κατηγορίες οχημάτων.

Μόνον εάν το διάμηκες επίπεδο συμμετρίας του οχήματος δεν ευρίσκεται επί σταθερού τοιχώματος του αμαξώματος αλλά διαχωρίζει ένα ή περισσότερα κινητά μέρη του οχήματος (π.χ. θύρες) και δεν υπάρχει επαρκής χώρος για την τοποθέτηση μιας και μόνον διάταξης της κατηγορίας S3 στο διάμεσο επίπεδο συμμετρίας υπεράνω αυτών των κινητών μερών, επιτρέπεται:

να τοποθετηθούν δύο διατάξεις της κατηγορίας S3 τύπου «D», ή να τοποθετηθεί μία διάταξη της κατηγορίας S3 αριστερά ή δεξιά του διάμεσου επιπέδου συμμετρίας.

6.7.3. Διάταξη τοποθέτησης

Καμία ειδική απαίτηση.

6.7.4. Θέση.

6.7.4.1. Κατά πλάτος:

Για διατάξεις της κατηγορίας S1 ή S2: απόσταση όχι μικρότερη από 600 mm μεταξύ τους. Η απόσταση αυτή επιτρέπεται να μειώνεται σε 400 mm εάν το συνολικό πλάτος του οχήματος είναι μικρότερο απο 1 300 mm.

Για διατάξεις της κατηγορίας S3 το κέντρο αναφοράς πρέπει να ευρίσκεται στο διάμηκες επίπεδο συμμετρίας του οχήματος. Ωστόσο, σε περίπτωση που, σύμφωνα με την παράγραφο 6.7.2., τοποθετούνται δύο διατάξεις της κατηγορίας S3, πρέπει να είναι τοποθετημένες όσο το δυνατόν πλησιέστερα και εκατέρωθεν του διαμήκους επιπέδου συμμετρίας.

Στην περίπτωση που, σύμφωνα με την παράγραφο 6.7.2., επιτρέπεται να τοποθετείται φανός της κατηγορίας S3 μετατοπισμένος ως προς το διάμηκες επίπεδο συμμετρίας, η μετατόπιση του κέντρου αναφοράς του φανού από το διάμηκες επίπεδο συμμετρίας δεν επιτρέπεται να υπερβαίνει τα 150 mm.

6.7.4.2. Καθ' ύψος:

Για διατάξεις της κατηγορίας S1 ή S2: όχι λιγότερο από 350 mm, όχι περισσότερο από 1 500 mm (ή όχι περισσότερο από 2 100 mm αν το σχήμα του αμαξώματος δεν επιτρέπει την τήρηση του ορίου των 1 500 mm) υπεράνω του εδάφους.

Για διατάξεις της κατηγορίας S3 το οριζόντιο επίπεδο που εφάπτεται στην κατώτατη ακμή της εμφανούς επιφάνειας πρέπει:

να μην απέχει περισσότερο από 150 mm κάτω από το οριζόντιο επίπεδο που εφάπτεται στην κατώτατη ακμή της εκτιθέμενης επιφάνειας του αλεξήνεμου του οπίσθιου παραθύρου, ή

να μην απέχει λιγότερο από 850 mm υπεράνω του εδάφους.

Ωστόσο, το οριζόντιο επίπεδο που εφάπτεται στην κατώτατη ακμή της εμφανούς επιφάνειας της διάταξης κατηγορίας S3 πρέπει να είναι υπεράνω του οριζοντίου επιπέδου που εφάπτεται στην ανώτατη ακμή των εμφανών επιφανειών των διατάξεων κατηγορίας S1 ή S2.

6.7.4.3. Κατά μήκος:

Για διατάξεις της κατηγορίας S1 ή S2: στο πίσω μέρος του οχήματος,

Για διατάξεις της κατηγορίας S3: καμία ειδική απαίτηση.

6.7.5. Γεωμετρική ορατότητα

Οριζόντια γωνία: Για διατάξεις της κατηγορίας S1 ή S2: 45° προς τα αριστερά και τα δεξιά του διαμήκους άξονα του οχήματος,

Για διατάξεις της κατηγορίας S3: 10° προς τα αριστερά και τα δεξιά του διαμήκους άξονα του οχήματος

Κατακόρυφη γωνία: Για διατάξεις της κατηγορίας S1 ή S2: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειωθεί σε 5° στην περίπτωση που οι φανοί ευρίσκονται λιγότερο από 750 mm υπεράνω του εδάφους.

Για διατάξεις της κατηγορίας S3: 10° άνω και 5° κάτω της οριζοντίου.

6.7.6. Προσανατολισμός

Προς τα πίσω του οχήματος.

6.7.7. Ηλεκτρικές συνδέσεις

Πρέπει να ανάβουν όταν το κυρίως σύστημα πέδησης τίθεται σε λειτουργία. Οι φανοί πέδησης δεν χρειάζεται να λειτουργούν όταν η διάταξη που θέτει σε λειτουργία και/ή σταματά τον κινητήρα είναι σε θέση που καθιστά αδύνατη τη λειτουργία του κινητήρα.

Οι φανοί πέδησης μπορούν να ενεργοποιούνται δια της εφαρμογής διατάξεως καθυστέρησης ή παρεμφερούς.

6.7.8. Ενδεικτικό

Προαιρετικό ενδεικτικό. Όπου υπάρχει, αυτό το ενδεκτικό πρέπει να είναι ενδεικτικό λειτουργίας αποτελούμενο από προειδοποιητικό φως το οποίο δεν αναβοσβήνει και ενεργοποιείται σε περίπτωση ελαττωματικής λειτουργίας των φανών πέδησης.

6.7.9. Άλλες απαιτήσεις

6.7.9.1. Διάταξη της κατηγορίας S3 δεν επιτρέπεται να ενσωματώνεται αμοιβαίως με οποιονδήποτε άλλο φανό.

6.7.9.2. Διάταξη της κατηγορίας S3 επιτρέπεται να τοποθετείται εκτός ή εντός του οχήματος.

Σε περίπτωση που τοποθετείται εντός του οχήματος:

το φως που εκπέμπει δεν επιτρέπεται να προκαλεί ενόχληση στον οδηγό μέσω του κατόπτρου οδήγησης ή/και άλλων επιφανειών του οχήματος (π.χ. οπίσθιο παράθυρο).

6.8. Φανοί της οπίσθιας πινακίδας κυκλοφορίας

6.8.1. Παρουσία

Υποχρεωτική.

6.8.2. Αριθμός

Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.3. Διάταξη τοποθέτησης

Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.4. Θέση

6.8.4.1. Κατά πλάτος: Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.4.2. Καθ' ύψος: Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.4.3. Κατά μήκος: Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.5. Γεωμετρική ορατότητα

Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.6. Προσανατολισμός

Κατά τρόπο ώστε η διάταξη να φωτίζει το χώρο της πινακίδας κυκλοφορίας

6.8.7. Ηλεκτρικές συνδέσεις

Σύμφωνα με την παράγραφο 5.11.

6.8.8. Ενδεικτικό

Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.

6.8.9. Άλλες απαιτήσεις

Όταν ο φανός της οπίσθιας πινακίδας κυκλοφορίας είναι συνδυασμένος με οπίσθιο φανό θέσης αμοιβαίως ενσωματωμένο με το φανό πέδησης ή με τον οπίσθιο φανό ομίχλης, τα φωτομετρικά χαρακτηριστικά του φανού της οπίσθιας πινακίδας κυκλοφορίας επιτρέπεται να αλλάζουν ενόσω φωτίζει ο φανός πέδησης ή ο οπίσθιος φανός ομίχλης.

6.9. Εμπρόσθιοι φανοί θέσης

6.9.1. Παρουσία

Υποχρεωτική σε όλα τα μηχανοκίνητα οχήματα.

Υποχρεωτική σε ρυμουλκούμενα πλάτους άνω των 1 600 mm.

Προαιρετική σε ρυμουλκούμενα πλάτους μέχρι 1 600 mm.

6.9.2. Αριθμός

Δύο.

6.9.3. Διάταξη τοποθέτησης

Καμία ειδική απαίτηση.

6.9.4. Θέση

6.9.4.1. Κατά πλάτος: το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Στην περίπτωση ρυμουλκουμένου, το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν επιτρέπεται να απέχει περισσότερο από 150 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν επιτρέπεται να είναι μικρότερη από 600 mm.

Η απόσταση αυτή επιτρέπεται να μειωθεί σε 400 mm όταν το συνολικό πλάτος του οχήματος είναι μικρότερο από 1 300 mm.

6.9.4.2. Καθ' ύψος: όχι λιγότερο από 350 mm, όχι περισσότερο από 1 500 mm (όχι περισσότερο από 2 100 mm, εάν το σχήμα του αμαξώματος καθιστά αδύνατη την τήρηση του ορίου των 1 500 mm) υπεράνω του εδάφους.

6.9.4.3. Κατά μήκος: Καμία επιμέρους προδιαγραφή.

6.9.4.4. Όταν ο εμπρόσθιος φανός θέσης και κάποιος άλλος φανός είναι αμοιβαίως ενσωματωμένοι, η κατά τη διεύθυνση του άξονα αναφοράς εμφανής επιφάνεια του άλλου φανού πρέπει να χρησιμοποιείται για να επαληθεύεται η τήρηση των απαιτήσεων τοποθέτησης (παράγραφοι 6.9.4.1 έως 6.9.4.3).

6.9.5. Γεωμετρική ορατότητα

Οριζόντια γωνία για τους δύο εμπρόσθιους φανούς θέσης: 45° προς τα μέσα και 80° προς τα έξω.

Στην περίπτωση των ρυμουλκουμένων, η προς τα μέσα γωνία επιτρέπεται να μειωθεί σε 5°.

Κατακόρυφη γωνία: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειωθεί σε 5° στην περίπτωση φανών που ευρίσκονται λιγότερο από 750 mm υπεράνω του εδάφους.

6.9.6. Προσανατολισμός

Προς τα εμπρός.

6.9.7. Ηλεκτρικές συνδέσεις

Σύμφωνα με την παράγραφο 5.11.

6.9.8. Ενδεικτικό

Υποχρεωτικό ενδεικτικό έναρξης λειτουργίας. Το ενδεικτικό αυτό δεν πρέπει να αναβοσβήνει και δεν απαιτείται σε περίπτωση που ο φωτισμός του πίνακα οργάνων δεν μπορεί να ανάβει παρά μόνο ταυτόχρονα με τους εμπρόσθιους φανούς θέσης.

6.9.9. Άλλες απαιτήσεις

Καμία

6.10. Οπίσθιοι φανοί θέσης

6.10.1. Παρουσία

Υποχρεωτική.

6.10.2. Αριθμός

Δύο.

6.10.3. Διάταξη τοποθέτησης

Καμία ειδική απαίτηση.

6.10.4. Θέση

6.10.4.1. Κατά πλάτος: Το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διαμήκες επίπεδο συμμετρίας του οχήματος δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν επιτρέπεται να είναι μικρότερη από 600 mm. Η απόσταση αυτή επιτρέπεται να μειώνεται σε 400 mm όταν το συνολικό πλάτος του οχήματος είναι μικρότερο από 1 300 mm.

6.10.4.2. Καθ' ύψος: όχι λιγότερο από 350 mm, όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) υπεράνω του εδάφους.

6.10.4.3. Κατά μήκος: Στο πίσω μέρος του οχήματος.

6.10.5. Γεωμετρική ορατότητα

Οριζόντια γωνία: 45° προς τα μέσα και 80° προς τα έξω.

Κατακόρυφη γωνία: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειωθεί σε 5° στην περίπτωση φανών που ευρίσκονται λιγότερο από 750 mm υπεράνω του εδάφους.

6.10.6. Προσανατολισμός

Προς τα πίσω.

6.10.7. Ηλεκτρικές συνδέσεις

Σύμφωνα με την παράγραφο 5.11.

6.10.8. Ενδεικτικό

Υποχρεωτικό ενδεικτικό έναρξης λειτουργίας. Πρέπει να είναι συνδυασμένο με το ενδεικτικό των εμπροσθίων φανών θέσης.

6.10.9. Άλλες απαιτήσεις

Καμία

6.11. Οπίσθιοι φανοί ομίχλης

6.11.1. Παρουσία

Υποχρεωτική.

6.11.2. Αριθμός

Ένας ή δύο.

6.11.3. Διάταξη τοποθέτησης

Καμία ειδική απαίτηση.

6.11.4. Θέση

6.11.4.1. Κατά πλάτος: Εάν υπάρχει μόνον ένας οπίσθιος φανός ομίχλης πρέπει, ως προς το διάμηκες επίπεδο συμμετρίας του οχήματος, να ευρίσκεται στην πλευρά που είναι αντίθετη προς την επιβεβλημένη διεύθυνση κυκλοφορίας στη χώρα ταξινόμησης του οχήματος. Το κέντρο αναφοράς επιτρέπεται επίσης να ευρίσκεται στο διάμηκες επίπεδο συμμετρίας του οχήματος.

6.11.4.2. Καθ' ύψος: όχι λιγότερο από 250 και όχι περισσότερο από 1 000 mm υπεράνω του εδάφους.

6.11.4.3. Κατά μήκος: Στο πίσω μέρος του οχήματος.

6.11.5. Γεωμετρική ορατότητα

Καθορίζεται από τις γωνίες α και β όπως ορίζονται στην παράγραφο 2.13.

α = 5° προς τα άνω και 5° προς τα κάτω.

β = 25° προς τα δεξιά και αριστερά.

6.11.6. Προσανατολισμός

Προς τα πίσω.

6.11.7. Ηλεκτρικές συνδέσεις

Πρέπει να είναι τέτοιες ώστε:

6.11.7.1. να είναι δυνατόν το άναμμα του(των) οπίσθιου(-ων) φανού(-ων) ομίχλης μόνον όταν είναι αναμμένοι οι φανοί πορείας, οι φανοί διασταύρωσης ή οι εμπρόσθιοι φανοί ομίχλης.

6.11.7.2. να είναι δυνατόν το σβύσιμο του (των) οπίσθιου(-ων) φανού(-ων) ομίχλης ανεξαρτήτως από οποιοδήποτε άλλο φανό 7

6.11.7.3. Ισχύει μία από τις κατωτέρω εναλλακτικές δυνατότητες:

6.11.7.3.1 Επιτρέπεται να εξακολουθεί να είναι αναμμένος(-οι) ο(οι) οπίσθιος(-οι) φανός(-οι) ομίχλης μέχρις ότου σβησθούν οι φανοί θέσης, και ο(οι) οπίσθιος(οι) φανός(-οι) ομίχλης πρέπει εν συνεχεία να παραμένει(-ουν) σβηστός(-οι) μέχρις ότου αναφθεί(-ουν) πάλι εκ προθέσεως, είτε

6.11.7.3.2 πρέπει να εκπέμπεται προειδοποιητικό, τουλάχιστον ηχητικό, σήμα, πέραν του υποχρεωτικού ενδεικτικού (παράγραφος 6.11.8.), σε περίπτωση που το κύκλωμα ανάφλεξης έχει διακοπεί ή το κλειδί λειτουργίας του κυκλώματος ανάφλεξης έχει αφαιρεθεί και η πόρτα του οδηγού είναι ανοικτή, ανεξαρτήτως εάν οι φανοί σύμφωνα με την παράγραφο 6.11.7.1. είναι αναμμένοι ή σβηστοί, ενόσω ο διακόπτης του οπίσθιου φανού ομίχλης είναι στη θέση «on» (φανός αναμμένος).

6.11.7.4. Εκτός των περιπτώσεων που προβλέπονται στις παραγράφους 6.11.7.1. και 6.11.7.3. ο(οι) οπίσθιος(-οι) φανός(-οι) ομίχλης πρέπει να λειτουργούν ανεξαρτήτως από το άναμμα ή σβήσιμο οποιωνδήποτε άλλων φανών.

6.11.8. Ενδεικτικό

Υποχρεωτικό ενδεικτικό έναρξης λειτουργίας. Ανεξάρτητο φωτεινό προειδοποιητικό που δεν αναβοσβήνει.

6.11.9. Άλλες απαιτήσεις

Σε όλες τις περιπτώσεις, η απόσταση μεταξύ του οπίσθιου φανού ομίχλης και καθενός από τους φανούς πέδησης πρέπει να είναι μεγαλύτερη από 100 mm.

6.12. Φανοί στάθμευσης

6.12.1. Παρουσία

Προαιρετική σε μηχανοκίνητα οχήματα μήκους μέχρι 6 μέτρα και πλάτους μέχρι 2 μέτρα:

Απαγορευμένη σε όλα τα άλλα οχήματα.

6.12.2. Αριθμός

Αναλόγως με τη διάταξη τοποθέτησης.

6.12.3. Διάταξη τοποθέτησης

Είτε δύο εμπρόσθιοι φανοί και δύο οπίσθιοι, είτε ένας φανός σε κάθε πλευρά.

6.12.4. Θέση

6.12.4.1. Κατά πλάτος: το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Επιπλέον, στην περίπτωση δύο φανών, οι φανοί πρέπει να ευρίσκονται στις πλευρές του οχήματος.

6.12.4.2. Καθ' ύψος: όχι λιγότερο από 350 mm και όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) υπεράνω του εδάφους.

6.12.4.3. Κατά μήκος: καμία ειδική απαίτηση.

6.12.5. Γεωμετρική ορατότητα

Οριζόντια γωνία: 45° προς τα έξω, προς τα εμπρός και προς τα πίσω.

Κατακόρυφη γωνία: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται ωστόσο, να μειωθεί σε 5° στην περίπτωση που το ύψος των φανών είναι λιγότερο από 750 mm υπεράνω του εδάφους.

6.12.6. Προσανατολισμός

Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.

6.12.7. Ηλεκτρικές συνδέσεις

Η σύνδεση πρέπει να επιτρέπει το άναμμα του(των) φανού(-ων) στάθμευσης που ευρίσκεται(-ονται) στην ίδια πλευρά του οχήματος ανεξαρτήτως από οποιονδήποτε άλλο φανό.

Πρέπει να είναι δυνατή η λειτουργία του(των) φανού(-ων) στάθμευσης ακόμη και αν η διάταξη που θέτει ή/και διακόπτει τη λειτουργία του κινητήρα ευρίσκεται σε θέση που καθιστά αδύνατη τη λειτουργία του κινητήρα.

6.12.8. Ενδεικτικό

Προαιρετικό ενδεικτικό έναρξης λειτουργίας. Αν υπάρχει, δεν θα πρέπει να συγχέεται με το ενδεικτικό των εμπρόσθιων και οπίσθιων φανών θέσης.

6.12.9. Άλλες απαιτήσεις

Η λειτουργία αυτού του φανού επιτρέπεται επίσης να εξασφαλίζεται με το ταυτόχρονο άναμμα των εμπροσθίων και οπισθίων φανών θέσης που ευρίσκονται στην ίδια πλευρά του οχήματος.

6.13. Φανοί όγκου

6.13.1. Παρουσία

Υποχρεωτική σε οχήματα πλάτους άνω των 2,10 μέτρων. Προαιρετική σε οχήματα πλάτους μεταξύ 1,80 και 2,10 μέτρων. Ο οπίσθιος φανός όγκου είναι προαιρετικός στα οχήματα τύπου «πλαίσιο με θάλαμο οδήγησης» (Chassis Cabs).

6.13.2. Αριθμός

Δύο ορατοί από εμπρός και δύο ορατοί από πίσω.

6.13.3. Διάταξη τοποθέτησης

Καμία ειδική απαίτηση.

6.13.4. Θέση

6.13.4.1. Κατά πλάτος:

Εμπρός και πίσω: Όσον το δυνατόν πλησιέστερα στην απώτατη εξωτερική ακμή του οχήματος. Η προϋπόθεση αυτή θεωρείται ότι τηρείται όταν το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν απέχει περισσότερο από 400 mm από την απώτατη εξωτερική ακμή του οχήματος.

6.13.4.2 Καθ' ύψος:

Εμπρός: Μηχανοκίνητα οχήματα: το οριζόντιο επίπεδο που εφάπτεται στην ανώτατη ακμή της εμφανούς επιφάνειας κατά τη διεύθυνση του άξονα αναφοράς της διάταξης δεν πρέπει να ευρίσκεται χαμηλότερα από το οριζόντιο επίπεδο που εφάπτεται στην ανώτατη ακμή της διαφανούς ζώνης του ανεμοθώρακα.

Ρυμουλκούμενα και ημιρυμουλκούμενα: στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο και τις λειτουργικές απαιτήσεις του οχήματος καθώς και με τη συμμετρία των φανών.

Πίσω: Στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο και τις λειτουργικές απαιτήσεις του οχήματος και με τη συμμετρία των φανών.

6.13.4.3. Κατά μήκος, καμία ειδική απαίτηση.

6.13.5. Γεωμετρική ορατότητα

Οριζόντια γωνία: 80° προς τα έξω.

Κατακόρυφη γωνία: 5° άνω και 20° κάτω της οριζοντίου.

6.13.6. Προσανατολισμός

Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.

6.13.7. Ηλεκτρικές συνδέσεις

Σύμφωνα με την παράγραφο 5.11.

6.13.8. Ενδεικτικό

Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.

6.13.9. Άλλες απαιτήσεις

Υπό τον όρο ότι πληρούνται όλες οι άλλες προϋποθέσεις, επιτρέπεται να είναι συνδυασμένοι σε μια διάταξη, ο φανός που είναι ορατός από εμπρός και ο φανός που είναι ορατός από πίσω στην ίδια πλευρά του οχήματος.

Η θέση φανού όγκου σε σχέση προς τον αντίστοιχο φανό θέσης πρέπει να είναι τέτοια ώστε η απόσταση μεταξύ των προβολών επί κατακόρυφου εγκάρσιου επιπέδου των πλησιέστερων μεταξύ τους σημείων επί των κατά τη διεύθυνση των αξόνων αναφοράς εμφανών επιφανειών των δύο υπόψη φανών να μην είναι μικρότερη από 200 mm.

6.14. Οπίσθιοι ανακλαστήρες, μη τριγώνικοι

6.14.1. Παρουσία

Υποχρεωτική σε μηχανοκίνητα οχήματα.

Προαιρετική σε ρυμουλκούμενα, υπό τον όρο ότι είναι ομαδοποιημένοι με τις άλλες οπίσθιες διατάξεις φωτεινής σηματοδότησης.

6.14.2. Αριθμός

Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες κλάσεως ΙΑ του κανονισμού αριθ. 3. Πρόσθετες αντανακλαστικές διατάξεις και υλικά επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.

6.14.3. Διάταξη τοποθέτησης

Καμία ειδική απαίτηση.

6.14.4. Θέση

6.14.4.1. Κατά πλάτος: το σημείο επί της φωτίζουσας επιφάνειας που είναι το πλέον απομακρυσμένο από το διαμήκες επίπεδο συμμετρίας του οχήματος δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών του αντανακλαστήρα δεν επιτρέπεται να είναι μικρότερη των 600 mm. Αυτή η απόσταση επιτρέπεται να μειωθεί σε 400 mm αν το συνολικό πλάτος του οχήματος είναι μικρότερο από 1 300 mm.

6.14.4.2. Καθ' ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) υπεράνω του εδάφους.

6.14.4.3. Κατά μήκος: Στο πίσω μέρος του οχήματος.

6.14.5. Γεωμετρική ορατότητα

Οριζόντια γωνία: 30° προς τα μέσα και προς τα έξω.

Κατακόρυφη γωνία: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειωθεί σε 5° στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.

6.14.6. Προσανατολισμός

Προς τα πίσω.

6.14.7. Άλλες απαιτήσεις

Η φωτίζουσα επιφάνεια του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε οπίσθιου φανού.

6.15. Οπίσθιος αντανακλαστήρας, τριγωνικός6.15.1. Παρουσία

Υποχρεωτική σε ρυμουλκούμενα.

Απαγορευμένη σε μηχανοκίνητα οχήματα.

6.15.2. Αριθμός

Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες κλάσης ΙΙΙΑ του κανονισμού αριθ. 3. Πρόσθετες αντανακλαστικές διατάξεις και υλικά επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.

6.15.3. Διάταξη τοποθέτησης

Η κορυφή του τριγώνου πρέπει να είναι προς τα επάνω.

6.15.4. Θέση

6.15.4.1. Κατά πλάτος: το πλέον απομεμακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των αντανακλαστήρων δεν επιτρέπεται να είναι μικρότερη από 600 mm. Η απόσταση αυτή επιτρέπεται να μειωθεί σε 400 mm, αν το συνολικό πλάτος του οχήματος είναι μικρότερο από 1 300 mm.

6.15.4.2. Καθ' ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) υπεράνω του εδάφους.

6.15.4.3. Κατά μήκος: στο πίσω μέρος του οχήματος.

6.15.5. Γεωμετρική ορατότητα

Οριζόντια γωνία: 30° προς τα μέσα και προς τα έξω.

Κατακόρυφη γωνία: 15° άνω και κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειωθεί σε 5°, στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.

6.15.6. Προσανατολισμός

Προς τα πίσω.

6.15.7. Άλλες απαιτήσεις

Κανένας φανός δεν επιτρέπεται να είναι τοποθετημένος στο εσωτερικό του τριγώνου.

6.16. Εμπρόσθιοι αντανακλαστήρες, μη τριγωνικοί

6.16.1. Παρουσία

Υποχρεωτική σε ρυμουλκούμενα.

Προαιρετική σε μηχανοκίνητα οχήματα.

6.16.2. Αριθμός

Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες κλάσης ΙΑ του κανονισμού αριθ. 3. Πρόσθετες αντανακλαστικές διατάξεις και υλικά επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.

6.16.3. Διάταξη τοποθέτησης

Καμία ειδική απαίτηση.

6.16.4. Θέση

6.16.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από την απώτατη εξωτερική ακμή του οχήματος.

Στην περίπτωση ρυμουλκουμένου, το πλέον απομακρυσμένο από το μέσο διάμηκες επίπεδο του οχήματος σημείο της φωτίζουσας επιφάνειας δεν πρέπει να απέχει περισσότερο από 150 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των αντανακλαστήρων δεν πρέπει να είναι μικρότερη των 600 mm. Η απόσταση αυτή επιτρέπεται να μειώνεται σε 400 mm αν το συνολικό πλάτος του οχήματος είναι μικρότερο των 1 300 mm.

6.16.4.2. Καθ' ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm αν το σχήμα του αμαξώματος του οχήματος καθιστά αδύνατη την τήρηση του ορίου των 900 mm) υπεράνω του εδάφους.

6.16.4.3. Κατά μήκος: έμπροσθεν του οχήματος.

6.16.5. Γεωμετρική ορατότητα

Οριζόντια γωνία: 30° προς τα έσω και προς τα έξω.

Στην περίπτωση ρυμουλκουμένου η προς τα έσω γωνία επιτρέπεται να μειωθεί σε 10°. Εάν λόγω της δομής του ρυμουλκουμένου δεν είναι δυνατόν να τηρηθεί η τιμή για αυτή τη γωνία για τους υποχρεωτικούς αντανακλαστήρες, πρέπει να τοποθετούνται επιπλέον (συμπληρωματικοί) αντανακλαστήρες, χωρίς τους περιορισμούς πλάτους (παράγραφος 6.16.4.1), οι οποίοι, σε συνδυασμό με τους υποχρεωτικούς αντανακλαστήρες, εξασφαλίζουν την αναγκαία γωνία ορατότητας.

Κατακόρυφη γωνία: 15° προς τα άνω και προς τα κάτω της οριζοντίου. Η κατακόρυφη γωνία κάτω της οριζοντίου επιτρέπεται να μειώνεται σε 5° στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.

6.16.6. Προσανατολισμός

Προς τα εμπρός.

6.16.7. Άλλες απαιτήσεις

Η φωτίζουσα επιφάνεια του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε εμπρόσθιου φανού.

6.17. Πλευρικοί αντανακλαστήρες, μη τριγωνικοί

6.17.1. Παρουσία

Υποχρεωτική:

- Σε όλα τα μηχανοκίνητα οχήματα μήκους άνω των 6 μέτρων,

- Σε όλα τα ρυμουλκούμενα.

Προαιρετική:

- Σε μηχανοκίνητα οχήματα μήκους μέχρι 6 μέτρα.

6.17.2. Αριθμός

Τέτοιος ώστε να τηρούνται οι απαιτήσεις για την κατά μήκος τοποθέτηση. Οι επιδόσεις αυτών των διατάξεων πρέπει να πληρούν τις απαιτήσεις για τους αντανακλαστήρες κλάσης ΙΑ του κανονισμού αριθ. 3. Πρόσθετες αντανακλαστικές διατάξεις και υλικά επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.

6.17.3. Διάταξη τοποθέτησης

Καμία ειδική απαίτηση.

6.17.4. Θέση

6.17.4.1. Κατά πλάτος: καμία ειδική απαίτηση.

6.17.4.2. Καθ' ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 500 mm αν το σχήμα του αμαξώματος του οχήματος καθιστά αδύνατη την τήρηση του ορίου των 900 mm) υπεράνω του εδάφους.

6.17.4.3. Κατά μήκος: τουλάχιστον ένας πλευρικός αντανακλαστήρας πρέπει να είναι τοποθετημένος στο μεσαίο τρίτο του οχήματος, ενώ ο πιο προωθημένος προς τα εμπρός πλευρικός αντανακλαστήρας δεν πρέπει να απέχει άνω των 3 μέτρων από εμπρός. Στην περίπτωση ρυμουλκουμένων, πρέπει να λαμβάνεται υπόψη το μήκος της ράβδου έλξης για τη μέτρηση αυτής της απόστασης.

Η απόσταση μεταξύ δύο γειτονικών πλευρικών αντανακλαστήρων δεν επιτρέπεται να υπερβαίνει τα 3 m.

Αν η δομή του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m. Η απόσταση μεταξύ του τελευταίου πίσω πλευρικού αντανακλαστήρα και της οπίσθιας άκρης του οχήματος δεν πρέπει να υπερβαίνει το 1 m.

Εντούτοις, τα μηχανοκίνητα οχήματα μήκους μέχρι 6 m αρκεί να έχουν έναν πλευρικό αντανακλαστήρα τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος.

6.17.5. Γεωμετρική ορατότητα

Οριζόντια γωνία: 45° προς τα εμπρός και προς τα πίσω.

Κατακόρυφη γωνία: 15° άνω και και κάτω της οριζοντίου. Η κατακόρυφη γωνία κάτω της οριζοντίου μπορεί να μειώνεται σε 5°, στην περίπτωση αντανακλαστήρα που ευρίσκεται λιγότερο από 750 mm υπεράνω του εδάφους.

6.17.6. Προσανατολισμός

Προς τις πλευρές

6.17.7. Άλλες απαιτήσεις

Η φωτίζουσα επιφάνεια του πλευρικού αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε άλλου πλευρικού φανού.

6.18. Φανοί πλευρικής σήμανσης

6.18.1. Παρουσία

Υποχρεωτική: Σε όλα τα οχήματα μήκους άνω των 6 m, εκτός από οχήματα τύπου «θάλαμος οδήγησης με πλαίσιο φόρτωσης» 7 το μήκος των ρυμουλκουμένων πρέπει να υπολογίζεται συμπεριλαμβανομένης της ράβδου έλξης.

Φανοί πλευρικής σήμανσης τύπου SM1 πρέπει να χρησιμοποιούνται σε όλες τις κατηγορίες οχημάτων 7 ωστόσο, φανοί πλευρικής σήμανσης τύπου SM2 επιτρέπεται να χρησιμοποιούνται σε οχήματα κατηγορίας M1.

Προαιρετική:

Σε όλα τα άλλα οχήματα.

Επιτρέπεται να χρησιμοιούνται φανοί πλευρικής σήμανσης τύπων SM1 ή SM2.

6.18.2. Ελάχιστος αριθμός ανά πλευρά

Τέτοιος, ώστε να τηρούνται οι κανόνες για την κατά μήκος τοποθέτηση.

6.18.3. Διάταξη τοποθέτησης

Καμία ειδική απαίτηση.

6.18.4. Θέση

6.18.4.1. Κατά πλάτος: καμία ειδική απαίτηση.

6.18.4.2. Καθ' ύψος: όχι λιγότερο από 250 mm και όχι περισσότερο από 1 500 mm (όχι περισσότερο από 2 100 mm άν το σχήμα του αμαξώματος του οχήματος καθιστά αδύνατη την τήρηση του ορίου των 1 500 mm) υπεράνω του εδάφους.

6.18.4.3. Κατά μήκος: τουλάχιστον ένας φανός πλευρικής σήμανσης πρέπει να είναι τοποθετημένος στο μεσαίο τρίτο του οχήματος, ενώ ο πιο προωθημένος προς τα εμπρός φανός πλευρικής σήμανσης δεν πρέπει να απέχει άνω των 3 mm από εμπρός. Στην περίπτωση ρυμουλκουμένων, για τη μέτρηση αυτής της απόστασης πρέπει να λαμβάνεται υπόψη το μήκος της ράβδου έλξης.

Η απόσταση μεταξύ δύο γειτονικών φανών πλευρικής σήμανσης δεν επιτρέπεται να υπερβαίνει τα 3 m. Εάν η κατασκευή του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m. Η απόσταση μεταξύ του τελευταίου πίσω φανού πλευρικής σήμανσης και της οπίσθιας άκρης του οχήματος δεν πρέπει να υπερβαίνει το 1 m.

Εντούτοις, τα οχήματα μήκους μέχρι 6 m και τα οχήματα τύπου «θάλαμος οδήγησης με πλαίσιο φόρτωσης» αρκεί να έχουν ένα φανό πλευρικής σήμανσης τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος.

6.18.5. Γεωμετρική ορατότητα

>ΘΕΣΗ ΠΗΝΑΚΑ>

6.18.6. Προσανατολισμός

Προς τις πλευρές.

6.18.7. Ηλεκτρικές συνδέσεις

Καμία ειδική απαίτηση.

6.18.8. Ενδεικτικό

Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.

6.18.9. Άλλες απαιτήσεις

Όταν ο τελευταίος προς τα πίσω φανός πλευρικής σήμανσης συνδυάζεται με οπίσθιο φανό θέσης, που είναι ενσωματωμένος αμοιβαία με τον οπίσθιο φανό ομίχλης, ή το φανό πέδησης, τα φωτομετρικά χαρακτηριστικά του φανού πλευρικής σήμανσης επιτρέπεται να τροποποιούνται όσο φωτίζει ο οπίσθιος φανός ομίχλης ή ο φανός πέδησης.

6.19. Φανοί ημέρας (10)

6.19.1. Παρουσία

Προαιρετική σε μηχανοκίνητα οχήματα. Απαγορευμένη σε ρυμουλκούμενα.

6.19.2. Αριθμός

Δύο

6.19.3. Διάταξη τοποθέτησης

Καμία ειδική απαίτηση

6.19.4. Θέση

6.19.4.1. Κατά πλάτος: Το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διαμήκες επίπεδο συμμετρίας του οχήματος σημείο δεν επιτρέπεται να απέχει περισσότερο από 400 mm από την απώτατη εξωτερική ακμή του οχήματος.

Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν επιτρέπεται να είναι μικρότερη από 600 mm.

Η απόσταση αυτή επιτρέπεται να μειώνεται σε 400 mm όταν το συνολικό πλάτος του οχήματος είναι μικρότερο από 1 300 mm.

6.19.4.2. Καθ' ύψος: όχι λιγότερο από 250 mm και όχι περισσότερο από 1 500 mm υπεράνω του εδάφους.

6.19.4.3. Κατά μήκος: στο εμπρός μέρος του οχήματος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των κατόπτρων οδήγησης ή/και άλλων ανακλαστικών επιφανειών του οχήματος.

6.19.5. Γεωμετρική ορατότητα

Οριζόντια γωνία: 20° προς τα έξω και 20° προς τα μέσα

Κατακόρυφη γωνία: 10° προς τα άνω και 10° προς τα κάτω

6.19.6. Προσανατολισμός

Προς τα εμπρός

6.19.7. Ηλεκτρικές συνδέσεις

Οι συνδέσεις του φανού ημέρας πρέπει να μην επιτρέπουν να ανάβει παρά μόνον εάν ανάβουν ταυτοχρόνως οι όπισθεν φανοί θέσης. Ο φανός ημέρας πρέπει να σβήνει αυτομάτως όταν ανάβουν οι φανοί πορείας/διασταύρωσης, εκτός εάν αυτοί χρησιμοποιούνται για προειδοποιητικά σήματα με διακοπτόμενο άναμμά τους αλλεπαλλήλως.

6.19.8. Ενδεικτικό

Προαιρετικό ενδεικτικό

(1) ΕΕ αριθ. L 171 της 30. 6. 1997, σ. 1.

(2*) Κανονισμός για τις ΥΠΑ, αφότου καθιερώθηκε.

(3*) Κανονισμός για τους φανούς πορείας με φωτεινές πηγές εκκενώσεως αερίου, μετά την θέσπισή του.

(4) Στην περίπτωση διατάξεων φωτισμού για την οπίσθια πινακίδα κυκλοφορίας και για τους δείκτες κατεύθυνσης (κατηγορίες 5 και 6), σε περίπτωση απουσίας φωτίζουσας επιφάνειας αντικαθίσταται από «επιφάνεια εκπομπής φωτός».

(5) Οι εθνικές απαιτήσεις ενδέχεται να επιτρέπουν τη χρήση άλλων διατάξεων, προκειμένου να πληρούται η λειτουργία αυτή.

(6) Συμβαλλόμενα μέρη των αντίστοιχων κανονισμών μπορούν, ωστόσο, να εμποδίσουν τη χρήση μηχανικών συστημάτων καθαρισμού, σε περιπτώσεις όπου είναι εγκατεστημένοι φανοί με πλαστικούς φακούς, με επισήμανση «PL».

(7) Η εγκατάσταση της εν λόγω διατάξεως μπορεί να απαγορεύεται, βάσει εθνικών κανονισμών.

ΠΑΡΑΡΤΗΜΑ 3

Επιφάνεια φανού, άξονας και κέντρο αναφοράς και γωνίες γεωμετρικής ορατότητας

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

1. Φωτίζουσα επιφάνεια

2. Άξονας αναφοράς

3. Κέντρο αναφοράς

4. Γωνία γεωμετρικής ορατότητας

5. Επιφάνεια εκπομπής του φωτός

6. Εμφανής επιφάνεια ως προς τη φωτίζουσα επιφάνεια

7. Εμφανής επιφάνεια ως προς την επιφάνεια εκπομπής του φωτός

8. Διεύθυνση ορατότητας

Σημείωση: Παρά το ανωτέρω σχήμα, η εμφανής επιφάνεια θεωρείται εφαπτόμενη στην επιφάνεια εκπομπής του φωτός.>ΤΕΛΟΣ ΓΡΑΦΗΚΟΥ>

Φωτίζουσα επιφάνεια σε σύγκριση προς την επιφάνεια εξόδου του φωτός (βλ. παραγράφους 2.9 και 2.8. του παρόντος κανονισμού)

>ΑΝΑΦΟΡΑ ΣΕ ΓΡΑΦΗΚΟ>

>ΘΕΣΗ ΠΗΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ 4

Ορατότητα ερυθρού φανού προς τα εμπρός και ορατότητα λευκού φανού πρός τα πίσω (βλ. παραγράφους 5.10.1. και 5.10.2. του παρόντος κανονισμού)

Ορατότητα ερυθρού φανού προς τα εμπρός

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Σχήμα 1

>ΤΕΛΟΣ ΓΡΑΦΗΚΟΥ>

Ορατότητα λευκού φωτός προς τα πίσω

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Σχήμα 2

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ 5

Καταστάσεις φόρτωσης που λαμβάνονται υπόψη κατά τον καθορισμό εκτροπών του κατακόρυφου προσανατολισμού των φανών διασταύρωσης

Συνθήκες φόρτωσης του οχήματος που αναφέρονται στις παραγράφους 6.2.6.1 και 6.2.6.3.1

1. Για τις κατωτέρω δοκιμές, η συνολική μάζα των επιβατών υπολογίζεται με βάση τα 75 kg ανά άτομο.

2. Συνθήκες φόρτισης ανάλογα με την κατηγορία οχήματος:

2.1. Οχήματα της κατηγορίας Μ1: (1):

2.1.1. Η γωνία της φωτεινής δέσμης των φανών διασταύρωσης πρέπει να καθορίζεται υπό τις ακόλουθες συνθήκες φόρτισης:

2.1.1.1. Ένα άτομο στη θέση του οδηγού.

2.1.1.2. Ο οδηγός και ένας επιβάτης στην πλέον απομακρυσμένη από τον οδηγό εμπρόσθια θέση.

2.1.1.3. Ο οδηγός, ένας επιβάτης στην πλέον απομακρυσμένη από τον οδηγό εμπρόσθια θέση, όλες οι τελευταίες πίσω θέσεις κατειλημμένες.

2.1.1.4. Όλες οι θέσεις κατειλημμένες.

2.1.1.5. Όλες οι θέσεις κατειλημμένες και επιπλέον ένα ομοιόμορφα κατανεμημένο φορτίο στο χώρο αποσκευών έτσι ώστε να φορτίζεται με το αποδεκτό φορτίο ο οπίσθιος άξονας, ή ο εμπρόσθιος άξονας εάν ο χώρος αποσκευών ευρίσκεται εμπρός. Εάν το όχημα έχει ένα χώρο αποσκευών εμπρός και έναν πίσω, το πρόσθετο φορτίο πρέπει να είναι κατάλληλα κατανεμημένο ώστε οι άξονες να φορτίζονται με τα αποδεκτά φορτία. Ωστόσο, αν η μέγιστη αποδεκτή μάζα του φορτωμένου οχήματος επιτυγχάνεται πριν φορτισθεί ένας από τους άξονες με το αποδεκτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας.

2.1.1.6 Ο οδηγός και επιπλέον ένα ομοιόμορφα κατανεμημένο φορτίο στο χώρο αποσκευών, ώστε ο αντίστοιχος άξονας να φορτίζεται με το αποδεκτό φορτίο.

Ωστόσο, εάν η μέγιστη αποδεκτή μάζα του φορτωμένου οχήματος επιτυγχάνεται πριν από τη φόρτιση του άξονα με το αποδεκτό φορτίο, η φόρτιση του (των) χώρου(-ων) αποσκευών περιορίζεται στην τιμή που επιτρέπει την επίτευξη αυτής της μάζας.

2.1.2. Κατά τον καθορισμό των ανωτέρω συνθηκών φόρτισης, πρέπει να λαμβάνονται υπόψη οι τυχόν περιορισμοί φόρτισης που καθορίζει ο κατασκευαστής.

2.2. Οχήματα των κατηγοριών Μ2 και Μ3 7 (2)

Η γωνία της φωτεινής δέσμης των φανών διασταυρώσεως πρέπει να καθορίζεται υπό τις ακόλουθες συνθήκες φόρτισης:

2.2.1. Όχημα χωρίς φορτίο και ένα άτομο στη θέση του οδηγού.

2.2.2. Το όχημα φορτίζεται κατά τρόπο ώστε κάθε άξονας να φέρει το μέγιστο τεχνικώς αποδεκτό φορτίο ή μέχρις ότου επιτευχθεί η μέγιστη αποδεκτή μάζα του οχήματος με την αναλογική φόρτιση του εμπρόσθιου και του οπίσθιου άξονα με τα αντίστοιχα μέγιστα τεχνικώς αποδεκτά φορτία - λαμβάνεται υπόψη οποιαδήποτε από τις δύο καταστάσεις εκδηλωθεί πρώτη.

2.3. Οχήματα της κατηγορίας Ν με πλατφόρμες φόρτισης.

2.3.1. Η γωνία της φωτεινής δέσμης από τους φανούς διασταύρωσης πρέπει να καθορίζεται υπό τις ακόλουθες συνθήκες.

2.3.1.1. Όχημα χωρίς φορτίο και ένα άτομο στη θέση του οδηγού.

2.3.1.2. Ο οδηγός και επιπλέον ένα φορτίο κατανεμημένο κατά τέτοιο τρόπο ώστε ο πίσω άξονας ή άξονες να φορτίζεται(-ονται) με το μέγιστο τεχνικώς αποδεκτό φορτίο, ή μέχρις ότου επιτευχθεί η μέγιστη αποδεκτή μάζα του οχήματος, λαμβανομένης υπόψη οποιασδήποτε από τις δύο καταστάσεις εκδηλωθεί πρώτη 7 δεν επιτρέπεται εν προκειμένω το φορτίο στον εμπρόσθιο άξονα να υπερβαίνει το άθροισμα του φορτίου του εμπρόσθιου άξονα όταν το όχημα είναι χωρίς φορτίο, συν 25 % του μέγιστου αποδεκτού ωφέλιμου φορτίου στον εμπρόσθιο άξονα. Αντίστροφα, οι ίδιες προϋποθέσεις φόρτισης ισχύουν για τον πρόσθιο άξονα, στην περίπτωση που η πλατφόρμα φόρτισης ευρίσκεται εμπρός.

2.4. Οχήματα της κατηγορίας Ν χωρίς επιφάνεια φόρτισης.

2.4.1. Ελκυστήρες για ημιρυμουλκούμενα:

2.4.1.1. Όχημα χωρίς φορτίο και αφόρτιστο βραχίονα ζεύξης και με ένα άτομο στη θέση του οδηγού.

2.4.1.2. Ένα άτομο στη θέση του οδηγού και το τεχνικώς αποδεκτό φορτίο στο βραχίονα ζεύξης για τη θέση του βραχίονα που αντιστοιχεί στο μεγαλύτερο φορτίο στον οπίσθιο άξονα.

2.4.2. Ελκυστήρες για ρυμουλκούμενα:

2.4.2.1. Όχημα χωρίς φορτίο και ένα άτομο στη θέση του οδηγού.

2.4.2.2. Ένα άτομο στη θέση του οδηγού, και κατειλημμένες όλες τις άλλες θέσεις που προβλέπονται στο θάλαμο οδηγήσεως.

(1) Για τους ορισμούς των κατηγοριών, βλέπε ενοποιημένο ψήφισμα για την κατασκευή οχημάτων (R.E.3, παράρτημα 7) (TRANS/SC1/WP29/78/Amend. 3)

ΠΑΡΑΡΤΗΜΑ 6

Μέτρηση της εκτροπής της κλίσης της δέσμης διασταύρωσης ανάλογα με το φορτίο

1. Πεδίο εφαρμογής

Στο παρόν παράρτημα καθορίζεται μέθοδος για τη μέτρηση των εκτροπών της κλίσης των φανών διασταύρωσης των μηχανοκίνητων οχημάτων ως προς την αρχική κλίση, που προκαλούνται από τις αλλαγές στη συμπεριφορά του οχήματος λόγω φορτίου.

2. Ορισμοί

2.1. Αρχική κλίση

2.1.1. Δεδηλωμένη αρχική κλίση:

Η τιμή της αρχικής κλίσης της δέσμης διασταύρωσης, που καθορίζεται από τον κατασκευαστή του μηχανοκίνητου οχήματος και χρησιμεύει ως τιμή αναφοράς για τον υπολογισμό των επιτρεπομένων εκτροπών.

2.1.2. Μετρούμενη αρχική κλίση:

Η μέση τιμή της κλίσης της δέσμης διασταύρωσης ή της κλίσης του οχήματος μετρούμενη με το όχημα στην κατάσταση αριθ. 1, όπως αυτή ορίζεται στο παράρτημα 5 για την υπό δοκιμή κατηγορία οχήματος. Χρησιμεύει ως τιμή αναφοράς για την εκτίμηση των εκτροπών της κλίσεως της δέσμης καθώς το φορτίο μεταβάλλεται.

2.2. Κλίση δέσμης διασταύρωσης

Μπορεί να ορισθεί ως εξής:

είτε ως η γωνία, εκφρασμένη σε milliradians, μεταξύ, αφενός, της κατεύθυνσης της δέσμης προς χαρακτηριστικό σημείο του οριζόντιου τμήματος της αποκοπής της φωτεινής κατανομής του φανού διασταύρωσης και, αφετέρου, του οριζοντίου επιπέδου,

είτε από την εφαπτομένη αυτής της γωνίας, εκφρασμένη ως κλίση επί τοις εκατό, επειδή οι γωνίες είναι μικρές (για τις μικρές αυτές γωνίες, 1 % ισούται με 10 mrad).

Εάν η κλίση εκφράζεται ως κλίση επί τοις εκατό, μπορεί να υπολογισθεί με τον ακόλουθο τύπο:

>NUM>(h1 - h2)

>DEN>L

Χ 100

όπου:

h1 είναι το ύψος υπεράνω του εδάφους, σε χιλιοστά, του χαρακτηριστικού σημείου που προαναφέρεται, μετρούμενο σε κατακόρυφο πέτασμα το οποίο είναι κάθετο προς το διάμηκες επίπεδο συμμετρίας του οχήματος και τοποθετημένο σε οριζόντια απόσταση L.

h2 είναι το ύψος υπεράνω του εδάφους, σε χιλιοστά, του κέντρου αναφοράς (το οποίο θεωρείται ότι αποτελεί τη συμβατική αφετηρία του χαρακτηριστικού σημείου που επελέγη για το hl)

L είναι η απόσταση, σε χιλιοστά, από το πέτασμα έως το κέντρο αναφοράς.

Αρνητικές τιμές υποδηλώνουν κλίση προς τα κάτω (βλέπε σχήμα 1).

Θετικές τιμές υποδηλώνουν κλίση προς τα άνω.

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Σχήμα 1

Κλίση προς τα κάτω φανών διαστεάρωσης οχήματος κατηγορίας Μ1.>ΤΕΛΟΣ ΓΡΑΦΗΚΟΥ>

Σημειώσεις:

1. Το ανωτέρω σχέδιο παριστά όχημα της κατηγορίας Μ1, αλλά η αρχή παραμένει η ίδια για τα οχήματα των άλλων κατηγοριών.

2. Όταν το όχημα δεν έχει σύστημα για την οριζοντίωση της κλίσης της δέσμης διασταύρωσης, η εκτροπή της κλίσης αυτής είναι ίση με την εκτροπή της κλίσης του ίδιου του οχήματος.

3. Συνθήκες μέτρησης

3.1. Σε περίπτωση οπτικής επιθεώρησης της δέσμης διασταύρωσης πάνω στο πέτασμα ή σε περίπτωση που χρησιμοποιείται φωτομετρική μέθοδος, οι μετρήσεις πρέπει να γίνονται σε σκοτεινό περιβάλλον (π.χ. σε σκοτεινό δωμάτιο) που να διαθέτει αρκετό χώρο ώστε να επιτρέπει την τοποθέτηση του πετάσματος και του οχήματος όπως φαίνεται στο σχήμα 1. Τα κέντρα αναφοράς των φανών πρέπει να ευρίσκονται σε απόσταση τουλάχιστον 10 μέτρων από το πέτασμα.

3.2. Το έδαφος επί του οποίου γίνονται οι μετρήσεις πρέπει να είναι όσο το δυνατό πιο επίπεδο και οριζόντιο, ώστε να εξασφαλίζεται η δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ±0,5 mrad (±0,05 % κλίση).

3.3. Αν χρησιμοποιείται πέτασμα, η σήμανσή του, η θέση του και ο προσανατολισμός του σε σχέση με το έδαφος και το διάμηκες επίπεδο συμμετρίας του οχήματος πρέπει να είναι έτσι ώστε να εξασφαλίζουν τη δυνατότητα να επαναλαμβάνεται η μέτρηση της κλίσης της δέσμης διασταύρωσης με ακρίβεια ±0,5 mrad (±0,05 % κλίση).

3.4. Κατά τη διάρκεια των μετρήσεων, η θερμοκρασία περιβάλλοντος πρέπει να είναι μεταξύ 10 και 30°C.

4. Προετοιμασία του οχήματος

4.1. Οι μετρήσεις πραγματοποιούνται σε όχημα που έχει διατρέξει απόσταση από 1 000 έως 10 000 km, κατά προτίμηση 5 000 km.

4.2. Τα ελαστικά επίσωτρα πρέπει να έχουν τη μεγαλύτερη πίεση που καθορίζεται από τον κατασκευαστή του οχήματος. Το όχημα πρέπει να είναι πλήρως εφοδιασμένο με καύσιμα, νερό και λάδι και εξοπλισμένο με όλα τα εξαρτήματα και εργαλεία που καθορίζονται από τον κατασκευαστή. Ο πλήρης εφοδιασμός με καύσιμα σημαίνει ότι το δοχείο καυσίμου είναι πλήρες τουλάχιστον κατά 90 % της χωρητικότητάς του.

4.3. Το όχημα πρέπει να έχει την πέδη στάθμευσής του ελεύθερη και το κιβώτιο ταχυτήτων στο νεκρό σημείο.

4.4. Το όχημα πρέπει να εκτεθεί τουλάχιστον οκτώ ώρες στη θερμοκρασία που προσδιορίζεται στο σημείο 3.4.

4.5. Αν χρησιμοποιείται οπτική ή φωτομετρική μέθοδος, τοποθετούνται κατά προτίμηση στο υπό δοκιμή όχημα φανοί των οποίων η δέσμη διασταύρωσης έχει αποκοπή με σαφή όρια, ώστε να διευκολύνονται οι μετρήσεις.

Επιτρέπεται η χρήση άλλων μέσων ώστε να λαμβάνεται πιο ακριβής ανάγνωση (για παράδειγμα, αφαίρεση του φακού του φανού).

5. Διαδικασία δοκιμής

5.1. Γενικά

Οι εκτροπές της κλίσης είτε της δέσμης διασταύρωσης είτε του οχήματος, ανάλογα με τη μέθοδο που έχει επιλεγεί, μετρούνται ξεχωριστά για κάθε πλευρά του οχήματος. Τα αποτελέσματα που λαμβάνονται για τους αριστερούς και τους δεξιούς φανούς σε όλες τις καταστάσεις φορτίου που προσδιορίζονται στο παράρτημα 5 πρέπει να κυμαίνονται μεταξύ των ορίων που καθορίζονται κατωτέρω στην παράγραφο 5.5. Το φορτίο πρέπει να εφαρμόζεται προοδευτικά χωρίς να προξενεί στο όχημα υπερβολικές δονήσεις.

5.2. Καθορισμός της μετρούμενης αρχικής κλίσης

Το όχημα πρέπει να έχει προετοιμασθεί όπως ορίζεται στην παράγραφο 4 ανωτέρω και φορτωθεί όπως ορίζεται στο παράρτημα 5 (πρώτη κατάσταση φόρτισης της αντίστοιχης κατηγορίας οχήματος).

Πριν από κάθε μέτρηση το όχημα υφίσταται ταλάντωση όπως ορίζεται στην παράγραφο 5.4. κατωτέρω.

Οι μετρήσεις πραγματοποιούνται τρεις φορές.

5.2.1. Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.

5.2.2. Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.

5.3. Μέθοδοι μετρήσεων

Οποιαδήποτε μέθοδος μπορεί να χρησιμοποιηθεί για τη μέτρηση των εκτροπών της κλίσης, υπό τον όρο ότι οι αναγνώσεις έχουν ακρίβεια που κυμαίνεται μεταξύ ±0,2 mrad (±0,02 % κλίση).

5.4. Μεταχείριση του οχήματος για κάθε κατάσταση φορτίου

Το σύστημα αναρτήσεως του οχήματος και κάθε άλλο μέρος του που είναι πιθανό να επηρεάσει την κλίση της δέσμης διασταύρωσης ενεργοποιείται σύμφωνα με τις μεθόδους που περιγράφονται κατωτέρω.

Ωστόσο, οι τεχνικές υπηρεσίες και οι κατασκευαστές μπορούν από κοινού να προτείνουν άλλες μεθόδους (πειραματικές ή υπολογιστικές), ιδίως όταν η δοκιμή παρουσιάζει ιδιαίτερα προβλήματα, υπό τον όρο ότι οι προτεινόμενοι υπολογισμοί είναι σαφώς έγκυροι.

5.4.1. Οχήματα της κατηγορίας Μ1 με συμβατική ανάρτηση

Με το όχημα εν στάσει στο χώρο μετρήσεων και, εφόσον είναι απαραίτητο, με τους τροχούς επάνω σε ελεύθερα κινούμενες εξέδρες (οι οποίες πρέπει να χρησιμοποιούνται εάν η απουσία τους θα περιόριζε την κίνηση της αναρτήσεως, με πιθανές επιπτώσεις στα αποτελέσματα των μετρήσεων) δίδεται στο όχημα συνεχής δόνηση σε τρεις τουλάχιστον ολοκληρωμένους κύκλους. Για κάθε κύκλο, πρώτα το οπίσθιο και στη συνέχεια το εμπρόσθιο άκρο του οχήματος πιέζεται προς τα κάτω.

Η δόνηση σταματά με την ολοκλήρωση ενός κύκλου. Πριν την πραγματοποίηση των μετρήσεων το όχημα πρέπει να αφήνεται να ακινητοποιηθεί από μόνο του.

Αντί να χρησιμοποιηθούν ελεύθερα κινούμενες εξέδρες, το ίδιο αποτέλεσμα μπορεί να επιτευχθεί με τη μετακίνηση του οχήματος προς τα πίσω και προς τα εμπρός για μια τουλάχιστον πλήρη περιστροφή των τροχών.

5.4.2. Οχήματα των κατηγοριών Μ2, Μ3 και Ν με συμβατική ανάρτηση

5.4.2.1. Αν η μέθοδος μεταχείρισης των οχημάτων της κατηγορίας Μ1 που περιγράφεται στο σημείο 5.4.1 δεν είναι δυνατή, επιτρέπεται να χρησιμοποιηθεί η μέθοδος που προβλέπεται στο σημείο 5.4.2.2 ή 5.4.2.3.

5.4.2.2. Με το όχημα εν στάσει στο χώρο μέτρησης και τους τροχούς επί του εδάφους, δίδεται στο όχημα δόνηση με πρόσκαιρη διαφοροποίηση του φορτίου.

5.4.2.3. Με το όχημα εν στάσει στο χώρο μετρήσεως και τους τροχούς επί του εδάφους, ενεργοποιείται το σύστημα ανάρτησης του οχήματος και όλα τα άλλα μέρη που ενδέχεται να επηρεάσουν την κλίση της δέσμης διασταύρωσης με τη χρήση μηχανισμού δόνησης. Ο μηχανισμός αυτός μπορεί να είναι μια δονούμενη εξέδρα επί της οποίας στηρίζονται οι τροχοί.

5.4.3. Στην περίπτωση οχημάτων με μη συμβατική ανάρτηση, ο κινητήρας πρέπει να είναι σε λειτουργία.

Πριν πραγματοποιηθεί οποιαδήποτε μέτρηση πρέπει να παρέλθει ο απαραίτητος χρόνος έως ότου το όχημα φθάσει στην τελική του κατάσταση με τον κινητήρα σε λειτουργία.

5.5. Μετρήσεις

Η εκτροπή της κλίσης της δέσμης διασταύρωσης πρέπει να μετράται για κάθε κατάσταση φόρτισης σε σχέση προς τη μετρούμενη αρχική κλίση που προσδιορίζεται σύμφωνα με την παράγραφο 5.2. ανωτέρω.

Εάν το όχημα είναι εφοδιασμένο με χειροκίνητο σύστημα οριζοντίωσης των φανών, το σύστημα πρέπει να τίθεται στις θέσεις που καθορίζονται από τον κατασκευαστή για τις συγκεκριμένες καταστάσεις φόρτισης (σύμφωνα με το παράρτημα 5).

5.5.1. Καταρχάς, πραγματοποιείται μια μόνο μέτρηση για κάθε κατάσταση φόρτισης. Οι απαιτήσεις θεωρείται ότι πληρούνται εάν για όλες τις καταστάσεις φόρτισης η εκτροπή της κλίσης ευρίσκεται εντός των υπολογισμένων ορίων (για παράδειγμα, εντός των ορίων της διαφοράς μεταξύ της δηλούμενης κλίσης και του άνω και κάτω ορίου που απαιτούνται για την έγκριση) με ανοχή ασφαλείας 4 mrad (0,4 % κλίση).

5.5.2. Εάν το ή τα αποτελέσματα μιας ή περισσοτέρων μετρήσεων δεν ευρίσκεται (ονται) εντός της ανοχής ασφαλείας που προβλέπεται στην παράγραφο 5.5.1 ή υπερβαίνει (υπερβαίνουν) τις οριακές τιμές, πραγματοποιούνται τρεις επιπλέον μετρήσεις για τις καταστάσεις φόρτισης που αντιστοιχούν σε αυτά τα αποτελέσματα, όπως ορίζεται στην παράγραφο 5.5.3.

5.5.3. Για καθεμία από τις ανωτέρω καταστάσεις φόρτισης

5.5.3.1. Εάν κανένα από τα τρία μετρηθέντα αποτελέσματα δεν διαφέρει από τον αριθμητικό μέσο όρο τους περισσότερο από 2 mrad (0,2 % κλίση), αυτός ο μέσος όρος αποτελεί το τελικό αποτέλεσμα.

5.5.3.2. Εάν οποιαδήποτε μέτρηση διαφέρει από τον αριθμητικό μέσο όρο των αποτελεσμάτων περισσότερο από 2 mrad (0,2 % κλίση) πραγματοποιείται νέα σειρά δέκα μετρήσεων, ο αριθμητικός μέσος όρος των οποίων αποτελεί το τελικό αποτέλεσμα.

5.5.3.3. Εάν το όχημα φέρει αυτόματο σύστημα ρύθμισης των φανών που λειτουργεί με εγγενή βρόγχο υστέρησης, οι μέσοι όροι των αποτελεσμάτων που λαμβάνονται στο άνω και στο κάτω μέρος του βρόγχου θεωρούνται ως αξιόπιστες τιμές.

Ολες οι μετρήσεις πραγματοποιούνται σύμφωνα με τις παραγράφους 5.5.3.1 και 5.5.3.2.

5.5.4. Οι απαιτήσεις θεωρείται ότι πληρούνται εάν, για όλες τις καταστάσεις φόρτισης, η εκτροπή της κλίσης που μετράται σε κάθε κατάσταση φόρτισης έναντι της μετρούμενης αρχικής κλίσης που προσδιορίζεται σύμφωνα με την παράγραφο 5.2 είναι μικρότερη από τις τιμές που υπολογίζονται στην παράγραφο 5.5.1 (χωρίς την ανοχή ασφαλείας).

5.5.5. Σε περίπτωση που η εκτροπή υπερβαίνει ένα μόνο από τα υπολογισμένα όρια, άνω ή κάτω, επιτρέπεται στον κατασκευαστή να επιλέξει εντός των ορίων που απαιτούνται για την έγκριση, μια διαφορετική τιμή για την δηλούμενη αρχική κλίση.

ΠΑΡΑΡΤΗΜΑ 7

Ένδειξη της δηλούμενης αρχικής ρύθμισης σύμφωνα με την παράγραφο 6.2.6.1.1. του παρόντος κανονισμού

Παράδειγμα

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

-

-

Τυποποιημένο σύμβολο για φανό διασταύρωσης

Τιμή της δηλούμενης αρχικής ρύθμισης

>ΤΕΛΟΣ ΓΡΑΦΗΚΟΥ>

Οι διαστάσεις του συμβόλου και των χαρακτήρων επαφίενται στη διακριτική ευχέρεια του κατασκευαστή.

ΠΑΡΑΡΤΗΜΑ 8

Τα όργανα χειρισμού των διατάξεων για την οριζοντίωση των φανών που προβλέπονται στην παράγραφο 6.2.6.2.2. του παρόντος κανονισμού

1. Προδιαγραφές

1.1. Η προς τα κάτω κλίση της δέσμης διασταύρωσης πρέπει, σε όλες τις περιπτώσεις, να επιτυγχάνεται με έναν από τους ακόλουθους τρόπους:

α) με μετακίνηση του οργάνου χειρισμού προς τα κάτω ή προς τα αριστερά 7

β) με στροφή του οργάνου χειρισμού κατά φορά αντίθετη προς την κίνηση των δεικτών του ρολογιού 7

γ) με την πίεση ενός πλήκτρου (σύστημα πίεσης-έλξης).

Εάν για τη ρύθμιση της δέσμης διασταύρωσης χρησιμοποιούνται περισσότερα του ενός πλήκτρα, εκείνο που δίνει τη μέγιστη προς τα κάτω κλίση πρέπει να είναι τοποθετημένο αριστερά ή κάτω από το πλήκτρο (ή τα πλήκτρα) που αντιστοιχεί(-ούν) στις άλλες θέσεις κλίσης της δέσμης διασταύρωσης.

Όργανο χειρισμού που λειτουργεί με περιστροφή και το οποίο είναι τοποθετημένο πλάγια ή κατά τρόπο ώστε μόνο η άκρη του να είναι ορατή, πρέπει να πληροί τις αρχές λειτουργίας των οργάνων χειρισμού των τύπων α) ή γ).

1.1.1. Το όργανο χειρισμού πρέπει να φέρει σύμβολα που να δείχνουν σαφώς τις κινήσεις που αντιστοιχούν στην προς τα κάτω και προς τα άνω κλίση της δέσμης διασταύρωσης.

1.2. Η θέση «0» αντιστοιχεί στην αρχική κλίση σύμφωνα με την παράγραφο 6.2.6.1.1. του παρόντος κανονισμού.

1.3. Η θέση «0» η οποία, σύμφωνα με την παράγραφο 6.2.6.2.2 του παρόντος κανονισμού, πρέπει να είναι μια «θέση αδράνειας», δεν πρέπει κατ' ανάγκη να ευρίσκεται στην άκρη της κλίμακας.

1.4. Οι ενδείξεις που φέρει το όργανο χειρισμού πρέπει να επεξηγούνται στις οδηγίες χρήσης.

1.5. Μόνο τα ακόλουθα σύμβολα επιτρέπεται να χρησιμοποιούνται για την αναγνώριση των θέσεων ρύθμισης:

>ΑΝΑΦΟΡΑ ΣΕ ΓΡΑΦΗΚΟ>

Επιτρέπεται επίσης να χρησιμοποιούνται σύμβολα με τέσσερις συμβολικές γραμμές για τη δέσμη διασταύρωσης αντί για πέντε.

Παράδειγμα 1

>ΑΝΑΦΟΡΑ ΣΕ ΓΡΑΦΗΚΟ>

Παράδειγμα 2

>ΑΝΑΦΟΡΑ ΣΕ ΓΡΑΦΗΚΟ>

Παράδειγμα 3

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ 9

Έλεγχος συμμόρφωσης της παραγωγής

1. Δοκιμές1.1. Θέση των φανών

Η θέση των φανών, όπως αυτοί ορίζονται στην παράγραφο 2.7 του παρόντος κανονισμού, κατά πλάτος, καθ' ύψος και κατά μήκος, πρέπει να ελέγχονται σύμφωνα με τις γενικές απαιτήσεις που καθορίζονται στις παραγράφους 2.8. μέχρι 2.